PIZTEKO GARAIA | Gizartea | Berria\nBERRIAk hamabost urte. Hedabideen egoera\nEzinegona eragin dute euskarazko kultur kontsumoaren azken zenbakiek. Erakutsi dute euskaldun gehienek ez dutela jotzen euskarazko liburuetara eta diskoetara. Egoera ez da oso desberdina euskarazko hedabideei dagokienez ere. Siadeco ikerketa etxeak egin du kultur kontsumoari buruzko inkesta, Elkar fundazioarentzat, eta badaude komunikabideei buruzko datuak ere. Joera horixe bera da: euskaldun gehienek ez dute euskarazko hedabideetara jotzen. Aldaketa garai betean dago komunikazioaren esparrua, eta gogoeta ugari egiten ari dira horren bueltan. Euskarazko hedabideak ere bai. Aurrerapauso bat emateko garaia heldu dela uste dute. Pizteko garaia dela.\nHamabost urte beteko ditu BERRIAk datorren astean. Urteurreneko ekitaldia egingo dute asteazkenean Martin Ugalde kultur parkean, Andoainen (Gipuzkoa). Iluntzean egingo dute, 19:00etan, eta euskalgintzako eta instituzioetako ordezkaritza zabala espero dute. Egunkariaren hamabost urteko bidea errepasatuko dute, eta erronkei buruz ere jardungo dira.\nUrteurrena beste urrats bat egiteko baliatu nahi du BERRIAk. Datozen urteei begirako gogoeta estrategikoa egiten ari da. Horrekin batera, BERRIA Berri taldea osatu du, euskal gizarteko ehun pertsona ezagun kide dituena, eta Geroa zugan leloarekin ari da mezua zabaltzen. Mezua, batetik, erakundeei, babes handiagoa eman diezaioten euskarazko egunkariari. Mezua, bestetik, euskaldunei, bereziki sarean BERRIAren edukietara doan jotzen dutenei: babesa behar duela eduki horiek sortzeko.\nBERRIAlagunen komunitateak gero eta pisu handiagoa du taldearen barruan. Gaur egun, 15.000 lagun dira komunitateko kide. Urteotan BERRIAk aurrera segitzeko ezinbesteko oinarria jarri dute.\nEz baitira garai errazak euskarazko hedabideentzat. Bete-betean sumatu dute krisi ekonomikoaren eragina, eta horri batu behar zaio beste krisi bat: negozio ereduarena, Internetek ekarritako aldaketena. Biek bat egin dute urteotan, eta jaitsiera handiak izan dira diru sarreretan. Publizitateak nabarmen egin du behera, eta papereko kazeten salmentak ere bai. Internetera jo du audientziak.\nEz da Euskal Herrian soilik gertatu hori. «Digitalizazioaren garai honetan, nazioartean eta hedabide mota guztietan gertatzen ari dira aldaketak. Zalantza barik, euskarazko hedabideetan ere eragin zuzena izaten ari da». Jone Guenetxea mintzo da; Tokikom tokiko hedabideen elkarteko lehendakaria da, eta Durangaldeko Anboto astekariaren zuzendaria.\nEuskarazko komunikabideek are krisi handiagoa dutela uste du Beatriz Zabalondo EHUko irakasle eta BERRIA Taldeko lehendakariak. «Txiki izatearen krisia. Batetik, euskararen prestigioa: hartzaile ez gutxik uste dute hizkuntza handiak egokiagoak direla komunikaziorako. Bigarrenik, kultura: beregain izateko arazoak dituen kultura da gurea. Eta, hirugarrenik, hezkuntza: milaka ikasle euskaldun sortu ditugu, baina gehienek ez dituzte euskarazko hedabideak kontsumitzen». Krisi orokorrez gain, sabaiak, hortaz.\nEgoera horretan, «iraupen estrategietan» ari dira herri ekimeneko komunikabideak. Hala dio Hekimen hedabideen elkarteko koordinatzaileak, Igor Astibiak: «Kalitatearen aldeko ahalegina egin dute, irauteko langileak edota soldatak murriztu behar izan dituzten arren. Baldintza zail horietan garatzen ari dira negozio ereduaren eraldaketa prozesua».\nEuskalgintzan egiturazko arazoa da prekaritatea. Arazo handia. Eta euskarazko hedabideak ez dira salbuespena. Langileengan du eragina horrek, haien lan baldintzetan, eta arrastoa uzten du komunikabideetan: langileen mugikortasun handia, beharginei eutsi ezina. Guenetxea: «Langileen errotazioa nabaritzen da. Langile prestatuak eta konprometituak gara, baina lan baldintzek ez dute laguntzen lantalde egonkor bat mantentzeko». Egunerokoan ezinak dakartza prekaritateak, Zabalondoren esanetan: «Nahi beste gairi heltzeko ahalmenik ez, digitalizazioari soseguz heltzeko modurik ez, premia batzuk hurrengorako utzi beharra... Epe ertainerako gakoek zein izan behar duten pentsatzeko ezina. Beti atzetik joatea da hori». Hala ere, adierazi du «erredakzioetako balio propioekin» aurrera egin dutela, blokeo egoeran sartu gabe.\nKomunikabide txikiek abantaila bat badutela uste du, nolanahi ere, Alea-ko zuzendariak, Aritz Martinez de Lunak: «Gure baliabideak gutxiago izanagatik, egiturak ez dira horren zurrunak; esango nuke gaitasun gehiago dugula merkatuaren beharretara, teknologia berrietara edo inguruko aldaketetara egokitzeko».\nEtorkizunerako hipoteka dela egoera hau, hori uste du Astibiak: «Iraupen ekonomiak une jakin baterako balio du, baina, luzatzen bada, ondorioak larriak izaten dira. Zure indarrak irauten xahutzen badituzu, oso zaila da, ia ezinezkoa, eskaintza hobetzeko neurriak hartzea, egitasmo berriak garatzea, sustapenari dagokion denbora eskaintzea...». Baina Astibiak ere ohartarazi du hedabideak ari direla ahalegintzen.\nPrekaritatearen arazoarekin kezkatuta agertu da Urko Aristi; EITBko irratietako zuzendariordea da gaur egun, eta herri ekimeneko hedabideetan ere aritua —Tokikomeko lehendakaria izan zen, eta Mailope aldizkariko lehendakariordea da—. Ohartarazi du prekaritatearen gaia bideratzea dela hedabideen arloko lehentasunetako bat: «Militantziatik ez du inork jaten. Eguneroko ogia bermatuta, errazagoa izango da bestelako gauzak bideratzea».\nZailtasunak zailtasun, nabarmena da euskarazko hedabideek bide oparoa egin dutela hamarkada hauetan. Behategiaren datuen arabera, gaur egun 215 komunikabidek osatzen dute euskarazko eskaintza. Europako beste hizkuntza gutxitu batzuekin alderatuta, hedabide kopuru handia da euskaraz badakitenekin konparatuta. Herri ekimenekoak dira hedabide gehien-gehienak, izaera sozialekoak, eta tokiko esparrukoak.\nDesoreka batzuk badira, nolanahi ere; geografikoak, adibidez. Herrialdeka begiratuta, nabarmena da Gipuzkoaren pisua: tokiko 150 hedabideetatik 83 daude herrialde horretan. Hutsune batzuk badira beste leku batzuetan. Bilbo da adibidea. Aristik heldu dio horri: «Erronka handia dugu. Egin izan dira ahaleginak, baina ez dugu formula asmatu. Herri ekimeneko proiektu batzuk sortu dira (Uriola, Hamaika...), baina ez dugu sendotasuna lortu. Erakundeen inplikazioa ere behar dugu».\nHiriburuak aipatu ditu Tokikomeko gaur egungo lehendakariak: «Jende askok euskaraz irakurtzen duen euskarri bakarra euskarazko prentsa da. Erronkatzat dugu euskarazko informazioa hiriburuetara ere eramatea, baita tokiko proiektu sendorik ez dagoen lekuetara heltzea ere». Kontuan izatekoa da bilakaera soziolinguistikoa: azken inkesta soziolinguistikoaren arabera, hiriburuetan bizi dira 16 urtetik gorako euskaldunen laurdenak, eta uste izatekoa da datozen urteetan hazi egingo dela portzentaje hori.\nEuskaldun dentsitate apaleko eremuei dagokienez, mugarria da Arabako Alea astekaria: elkar hartu zuten BERRIA, Goiena, Aiaraldea eta Geu Gasteiz Euskalduna taldeek. Euskaldun dentsitate baxuagoa duten eskualdeetan inbertitu beharrari buruz mintzo da zuzendaria. «Errazena litzateke esparru euskaldunagoetara mugatzea: irakurle gehiago lortuko genituzke, errazagoa litzateke merkaturatzea, kolaboratzaile berriak lortzea, sarea hedatuz joatea... Baina eremu ez horren euskaldunetan bizi diren herritarrei beren hizkuntza eskubideak oztopatzen ibiliko ginateke neurri batean». Alea-k berak egin behar izan du ariketa hori, Martinez de Lunaren esanetan: «Askoz errazagoa litzateke Gasteizko aldizkari bat egitea, edo Gorbeialdera eta Lautadara mugatzea, horiek baitira Arabako eremurik euskaldunenak. Zer gertatuko litzateke orduan Añanan, Arabako Errioxan edo beste eremu batzuetan bizi diren euskaldunekin? Ez al dute euskaraz bertako informazioa jasotzeko eskubiderik?». Areago, haren ustez, eremu erdaldunagoetan «sartzea» lortuta, «errazagoa» izango da besteetan eragitea.\nHekimeneko koordinatzaileak «ezinbesteko» ikusten du pauso hori ematea, baina uste du horretarako babes handiagoa beharko luketela euskarazko komunikabideek, eremu zailagoak direlako: «Orokorrean gurean merkatuaren logikak balio ez badu, are gutxiago balio du eremu horietan».\nEuskaldunen dentsitatea apala den lekuetan mugatuagoak dira euskara erabiltzeko aukerak ere, eta funtsezko rola da hedabideena. «Erabiltzeko aukerarik ez bada, hizkuntza herdoildu egiten da, gero eta zailago egiten da, gero eta gutxiago erabili, eta ohitura galdu egiten da». Sorgin gurpila.\nEuskarazko komunikabideen audientziak aztertzeko baliabideak mugatuak dira: aldian behingo inkesta batzuk. Hutsune hori ere badago sektorean. Interesgarria da, hala ere, inkesta horien zeharkako azterketa bat egitea. Azkena kultur kontsumoari buruz egindako inkestan, adibidez, jaso dira hedabideei buruzko datuak ere, eta gutxi-asko baieztatu egin dituzte Jaurlaritzak 2015ean egindako ikerketaren ildo nagusiak. Alegia, euskarazko komunikabideak nabarmen gehiago iristen direla ezaugarri jakin batzuetako euskaldunengana: euskara etxean jasoa dutenengana eta euskaraz errazago hitz egiten dutenengana. Irakurtzean badago aldea.\nErraztasunean ikusten du gakoa Astibiak; erraztasuna, erosotasuna, esparru pertsonalean eta inguruan. «Norbanakoen euskara gaitasuna bermatzeko neurriak hartu behar dira hezkuntza formalean zein informalean, eta, parean, espazio euskaldunak bermatu behar zaizkie gaitasun hori garatzeko eta hobetzeko». Ezinak daude oraingoz. Siadecoren ikerketa horretako datuek agerian jartzen dute hori: euskara eskolan edo euskaltegian ikasi dutenek nabarmen gutxiago jotzen dute euskarazko hedabideetara. Kulturan ere horixe gertatzen da.\nSozializazio arazo bat dagoela diote adituek: euskara ikasi dutela, baina ez direla euskaraz sozializatu. Gazteak «kulturaz blaitzeko» premia ikusten du Zabalondok. «Eta hori ez da bi musikari eta zazpi idazleren izenak buruz ikastea». Hedabideek lagundu dezaketela uste du Astibiak, baina ezin dutela bakarrik egin. Erdarazko komunikabideek ere badute zer egina, Aristik dioenez: «Baliabide izan daitezke euskararen berri emateko eta jende horri ikusarazteko zer ari diren galtzen».\nEgia da, nolanahi ere, euskaraz eroso aritzen direnen artean ere multzo zabala dagoela euskarazko hedabideetara jotzen ez duena: Siadecoren inkestak dioenez, ondo irakurtzeko gai direnen erdiek erdarazko hedabideetara bakarrik jotzen dute. Edukietan ikusten du beste giltzarria Martinez de Lunak: «Beste inon topatuko ez duten zerbait ematen badiegu, interesekoak diren edukiak, pixkanaka lortuko dugu hizkuntza ohiturak aldatzea».\nZailtasun horien guztien aurrean, ezinbestean agertu da kontzeptu bat mahai gainean: elkarlana. Azken urteetan urrats handiak egin dituzte hedabideek norabide horretan, eta bateraguneak sortu: tokiko hedabideek Tokikom dute osatua, eta hedabide ia guztiek Hekimen elkartean dute bilgunea. «Oso onuragarria» dela uste du BERRIA Taldeko lehendakariak, «eta hedabideen heldutasunaren erakusle». Aristiren iritzian, bat egiteak ekarri du «erakundeekin erlazioa hobetzea». Hain justu, erakundeek euskarazko hedabideei nolako babesa eman, lantalde bat abian dute Hekimen elkarteak, Eusko Jaurlaritzak eta Gipuzkoako Aldundiak.\nLankidetza handiagoa behar dela uste du, hala ere, Astibiak: «Argi dago urrats gehiago eta sakonagoak egin daitezkeela. Iraupen ekonomian murgilduta ibili beharrak ez du elkarlana errazten. Alderantziz». Elkarlana hedabide publikoekin ere landu behar dela uste du EITBko arduradunak. Pauso batzuk eman dituzte: Tokikomekin badute itun bat, Xaloaren bidez eman izan dituzte marrazki bizidunak Nafarroan... «Baina asko dago egiteko». Azken Korrikaren adibidea nabarmendu du Aristik: elkar hartuta eman zituzten euskarazko hedabideek Korrikaren hasiera eta bukaera, bai telebistan, bai irratian. «Hor dago gakoetako bat: ekimenen bueltan, mahaian biltzea».\nEtorkizuna zalantzaz beterik ageri da uneotan: Interneten eskutik nolako aldaketak izango diren, zer gertatuko den paperarekin, euskara etxetik kanpo ikasi dutenek zer joera hartuko dituzten... Gazteengan du begia jarria Tokikomeko lehendakariak: «Oinarrizkoa izango da gazteak erakartzea. Belaunaldi berriek kontsumo ohitura berriak dituzte. Gakoa izango da joera horiek ulertzea eta eduki erakargarriak eskaintzea». Gazteak aipatu ditu BERRIA Taldeko lehendakariak ere, baina transmisio lana ere egin behar dela dio: «Ezin dugu ahaztu nondik gatozen, zenbat koskatu zaigun, eta gazteei erakutsi egin behar zaie».\nAldaketa handiko garaiak dira, eta, Alea-ko zuzendariaren ustez, giltzarria izango da «merkatuak ezarritako baldintza berrietara malgutasunez egokitzea». Horretarako, ordea, behar da oinarri bat, lasaitasun bat, Astibiak ohartarazi duenez. «Egonkortasun hori bermatuz gero, euskarazko hedabideek jakingo dute egungo zein etorkizuneko erronkei behar bezala erantzuten». Aurrerapauso bat emateko zimenduak badaudela nabarmendu du Aristik: «Sekulako harribitxiak ditugu: sare sendoa, osagarria. Sendotu egin behar da, prestigiatu». Piztu.


Bilboko izozki - denda, Eskuz egindako kalitatezko izozkiak\nIzozkiak – Ekologikoak *Trazak izan ditzake\nIzozkiak- Azukrerik gabekoak\nIzozkiak – Teraputikoak / Sendagarriak\nIzozkiak- Fruitu likoreak\nIzozkiak- Fruitu lehorrak\nIzozkiak- Klasiko kremak\nIrabiakiak eta granizatuak\nTxokolate egina, kafe eta te\nIzozki – denda Nossibe\n‘Nossi – bé’ izozki-dendak Madagaskarko irla bati zor dio bere izena, handik inportatzen baitira produktuak egiteko erabiltzen diren bourbon banilla-adarrak eta kakaoa. Eta hala izan da hastapenetatik, duela mende bat baino gehiago eman zen hastapenetik.\n1911n lokala Bizkaian zabaldu zen kafe txigortegi, eskuz eginiko gozoen denda eta txokolate-denda gisa. Oraindik ere izozki-dendak jatorriko dendaren attrezzo eta dekorazioa mantentzen ditu hein handi batean, eta Bilboko historia jariatzen duen espazio bat eskaintzen die bezeroei.\nNossi – bé Bilbon geratzeko agertu baino geroago, Victoriano Ortiz jaio zen. Iragan mendeko 20. hamarkadan hasi zen lanean Puente Viesgoko (Kantabria) entzute handiko hotel batean. Han piztu zitzaion gastronomiarako eta gozogintzarako grina, bai eta Kantabrian tradizio handikoak diren eta oso errotuta dauden krema izoztuekiko zaletasuna jaio ere.\nEspainiako Gerra Zibilaren ostean, Victoriano Bilbora joan zen bizitzera eta Bizkaia osoan barrena ibili zen herriz herri bainila-, tuti frutti-, marrubi- eta txokolate-izozkiz betetako gurditxo bat lagun. 1975ean Nossi-Bé izozki-denda hartu zuen Bilboko Nafarroa kalean, bai eta hiribilduko hainbat tokitan izozki kiosko ugari ireki ere.\nVictorianok bere jarduera profesional osoan jatorrizko errezetak arreta handiz aztertzea eta lanaren kalitatearekiko grina izan zituen oinarri. Izozkiari eskainitako bizi oso horrek Victoriano Ortiz Espainiako eskarmentu handieneko izozkigile egin zuen eta bere alaba Esther Ortiz Lópezek, egun Nossi – Bé izozki-dendako izozki maistra denak, jakituria hori jaso zuen.\nBerak tradizioa eta berrikuntza nahasten jakin du, halako moldez non eskuz egitearen inguruan jasotako ezagutza ukatu gabe, teknika eta osagai berriak etengabe aztertzen dituen.\nGaur egun “Nossi – bé” izozki-dendak entzute du bai izozkien zaporeen aukera zabalarengatik eta originaltasunagatik bai produktuaren kalitate altuagatik.\nhttps://heladeria-bilbao.com/wp-content/uploads/2018/09/logo-heladeria-bilbao.png 0 0 nossibe https://heladeria-bilbao.com/wp-content/uploads/2018/09/logo-heladeria-bilbao.png nossibe2019-09-13 08:13:542019-09-13 08:13:54\nBilbao travel guide: Things to do, where to stay and what to eat in the Basque city\nhttps://heladeria-bilbao.com/wp-content/uploads/2018/09/logo-heladeria-bilbao.png 0 0 nossibe https://heladeria-bilbao.com/wp-content/uploads/2018/09/logo-heladeria-bilbao.png nossibe2019-07-23 09:46:512019-07-23 09:46:51\nhttps://heladeria-bilbao.com/wp-content/uploads/2018/09/logo-heladeria-bilbao.png 0 0 nossibe https://heladeria-bilbao.com/wp-content/uploads/2018/09/logo-heladeria-bilbao.png nossibe2018-09-27 09:30:212018-09-27 09:30:21


Sareta-panel bat jarriko dugu lorategian | Consumer\nSareta-panel bat jarriko dugu lorategian\nOinarri ona prestatzea funtsezkoa izango da\nGure lorategian sar dezakegun elementurik praktikoenetako bat bereizte-panelak dira. Egitura bertikal horien funtzionaltasuna askotarikoa da, balio apaingarri ukaezina izateaz gain.\nBenetan, sareta-panel mota asko daude merkatu espezializatuan, baina oso kontuan izan beharko dugu zer funtzio beteko duten batzuk edo besteak erosteko. Adibidez, kontuan hartu beharko dugu ea landare-panela estaliko dugun, horrek egituraren sendotasun handiagoa eskatuko baitu.\nDekantatzeko erabiliko dugun panela argi dugunean, instalatu egin behar da. Klimatologiak hondatu ez dezan, funtsezkoa da oinarri ona izatea; beraz, arreta berezia jarriko dugu hesolak jartzean.\nHesolak gutxienez metro erdiko sakoneran sartu beharko dira, baina garrantzitsua da fabrikatzaile bakoitzaren erabilera-jarraibideak kontsultatzea. Estakari kalterik ez egiteko, zurezko takoa jarriko dugu mailuarekin kolpatzen dugun tokian, eta maila bat erabiliko dugu bertikalki sartu dugula egiaztatzeko. Zuloa eginda badago, txintxorrak jarriko ditugu inguruan, hormigoia botatzen dugun bitartean estaka zuzen mantentzeko. Gogoratu kontu handiz ibili behar dela instalazio elektrikoak edo iturgintzakoak dauden lekuetan ez zulatzeko.\nHesola ondo jarrita, panela ondo jarri. Lehenik eta behin, hesolekiko zuta den sareta jarriko dugu, eta, ondoren, panela estakari berari lotuko diogu. Horretarako, taulen lodierari dagokion luzera duten iltzeak erabiliko ditugu, eta arreta jarriko dugu panelaren oinarria eta punturik altuena hesolei ondo itsatsita egon daitezen.\nAzkenik, nahi dugun kolorearen panela pintatuko dugu, eta, ondoren, zurarentzako babes-geruza bat emango diogu. Geruza hori lehortzen utziko dugu, gutxienez 24 orduz, landarez bete baino lehen. Dena den, ekoizle bakoitzak ontzian zehaztuko du lehortzeko behar den denbora.\nJardín-eu Panel-eu sareta


Susperraldi zantzuak | Kultura | Berria\nAgendei erreparatuz gero, asko dira saio berezi moduan aurkezten direnak ere. Azaldu du areto kontrolatu batean zenbait aukera egon daitezkeela: ohiko jaialdi bat antolatzea, bat-bateko saio berezi bat antolatzea —Ez da kasualitatea eta abar—, edo emanaldi berezi bat antolatzea —haurrentzako eta helduentzako antzerkiak, bertso ikuskizunak, eta abar—. «Kopurutan ez nuke esango saio bereziak asko ugaritu direnik, baina portzentajean gorakada izan dute, aipatu bezala, beste mota batzuetako saioak ezin izan direlako antolatu».\nPandemiaren eraginez atzeratu behar izan zituzten herrialdeetako txapelketei ere jarri die data Bertsozale Elkarteak. Udazkenean jokatuko dira Bizkaiko eta Nafarroako txapelketak eta Xilaba, eta Euskal Herriko Bertsolari Txapelketa Nagusirako sailkatzeko balioko dute —haren data oraindik erabaki gabe dutela esan du Iurramendik—. Txapelketek aparteko mugimendu bat ekarri ohi dute plazara. «Azken batean, lotuta daude biak. Txapelketek bertsozale ugari mugitzen dute; pizgarri bat izaten dira, eta ilusio eta motibazio berezia sortzen dute. Baina txapelketek ez dute zentzurik plazarik ezin bada egin».


Herria, Hiria, Nazioa. Zibilismoaren sustraiak (Xabier Arregi) – Ulialde\nHerria, Hiria, Nazioa. Zibilismoaren sustraiak (Xabier Arregi)\nen 2020-04-17 2020-04-14 por weben Euskara, Liburuak, Literatura, Ulialde\nIzenburua: Herria, Hiria, Nazioa. Zibilismoaren sustraiak\nIdazlea: Xabier Arregi (Oñati)\nXabier Arregi Gordoa irakasle eta filosofoaren argudio liburua, Herria, hiria, nazioa. Zibilismoaren sustraiak kontzeptu horien jatorria eta ibilbidea aztertu eta hainbat interpretazio gezurtatu nahi izan ditu.\n“Utopia guztiak ahituta, eremu sakralizatuak beste garai balekoak bihurtu ei direnean, giza bizitzaren arlo politiko eta sozialean hiria, hiritartasuna, gizarte zibila agertu dira nagusi.\nNazioa, herria, langilea, gizarte klasea, norbanakoa, pertsona, erlijioa, nekazal giroa…, kontu zaharrak, asmaketa zaharrak, izango ei dira guztiak, denak zaku berekoak. Aurrerantzean kontua izango da hiritar soilak izatea.”\nIdazleak Grezian hasten du bere argudiaketa zorrotza gaur egungo egunera eztbaidara ekarriz. Nolabaiteko erraztasunez irakurtzen den liburua da, eta gogoetak eta eztabaidak egin daitezkeen puntu asko uzten ditu.\nHerria hiria nazioa. Zibilismoaren sustraiakPamielaXabier Arregi\n1512. Historia de una conquista (haria 29)\nAitaren etxea (Karmele Jaio)


‘Indiara Bidaia’ komikiak irabazi du Ezekiel Etxebarria saria\nMarc Armspach Marko marrazkilariak jasoko du aurtengo Ermuko XII Ezekiel Etxebarria literatura saria. Azken urtean Udal liburutegian gehien irakurri den euskarazko liburuaren egilea da, Indiara bidaia komiki liburuaren ilustratzailea, alegia.\nBeren lagunen aholkuei jarraituz, Benek eta Ninak euren motxilak gogotik prestatzen dituzte Indiara abiatu aurretik: sabeleko minarentzako pilulak, ber-hidratazio gatzak, bakterioen kontrako xaboia... Uste dute ez dutela ezer ahaztu opor egun on batzuk igarotzeko. Baina ez dira ohartu Maharajaen, tenpluen eta behi sakratuen herrian, beti gertatzen direla ezustekoak… Adibidez, guru batek eta bere kideek maisu espiritual batekin nahasten zaituztela! Taj Mahal ospetsutik, Rajastandik igaroz eta Goako hondartzetaraino, hogeita hamar urteko bikote gazteak ez dio harritzeari utziko...\nSari honek herrian izan dugun Ezekiel Etxebarria idazlea gogoratzeko eta berak Ermuan egindako lana aitortzeko asmoa ere badu. Ezekiel Etxebarria XIX. mendean Ermuan bizi zen eta bertako apaiz izan genuen 56 urtean. Bere euskaltzaletasuna oso agerikoa zen eta hainbat bertso idatzi zituen, non herriko orduko ohituren berri ematen digun. Gainera, ugariak dira erlijio gaiak, ahoz aho transmititu diren Gabon-kantak eta herriko jaun eta lagunei eskainitako bertsoak, besteak beste, On Juan Valdespinako markes jauna, Julian Gayarre, Domingo Iturraran, Jose Iraegi... eta beste hainbati.


Zortzigarren urteurrena ospatuko du Txantxarreka gaztetxeak : Irutxuloko Hitza\nTxantxarreka gaztetxea. (Argazkia: Jon Iriarte)\nAntiguako Txantxarreka gaztetxeak zortzi urte bete ditu, eta gazte eguna antolatu dute biharko. Egun osoko egitaraua prestatu dute.\nFutbito txapelketa izango da 10:00etatik 14:00etara, Antiguako Sarek antolatuta. Izena emateko aukera dago Trikuharri eta Platero tabernetan eta 674 387 078 telefonora deituta.\nArratsaldean, berriz, 17:00etan kontzertuak egingo dituzte gaztetxean. Indabe taldea (Pop-Rocka, Rocka), Sasikumeak (Punk-Oi, Antigua-Añorga) eta La Rekba (Punk, Antigua) ariko dira. Sarrerak 5 euroan daude salgai Trikuharrin eta Plateron.


Lotsagabetasun Saindua (Bidea, 388. Puntua) • ZUZEU\nEuskaldun –edo euskal herritar– guziak politikoki nafarrak garela defendatzen den honetan, nik uste dut euskal herritar guziek aukera izan beharko luketela Diario de Navarrarekin gozatzeko, baita –zer arraio, ez gaitezen hain tribalak izan– Ipar Euskal Herrikoek ere. Egia da mendebaldeko probintzietan Diario Vasco eta El Correo dituzuela gozagarri, baina hiruretan gurea da zaharrena –datak paratzekotan egon naiz, baina alferra naiz; bila ditzala irakurleak wikipedian–.\nDiario de Navarra soilik Nafarroa Garaikoa ez balitz, joan den asteburuan argitara eman zuen erreportaje hunkigarria ikusiko zenuten. Lau familiak –erran nahi baita, lau familia normalek, zuk gosaltzen dituzun zerealak gosaltzen dituzten eta egun luze baten ondotik arratsaldean etxera ailegatu eta zapatak kentzearekin batera niri bezala hanketarik urrin txarra darien ideologia berezirik gabeko lau familiak– ideologiarik gabeko beren kezka normala adierazi zieten ideologia berezirik gabeko egunkari normal horretako ideologiarik gabeko irakurle normal guziei. Zergatik dauden kezkatuak? Aurten gobernuak ez duelako Nafarroako Unibertsitateko klinikarekin zuen akordioa berritzeko asmorik, eta, beraz, fite osasun sistema publikora pasatu beharko dutelako –normalak izateaz gainera, Opuseko langileak ere bazirelako; ez nahitaez Opuseko kideak, argi gera bedi–. Lau familia normalek eritasun larriren bat duen seme edo alaba bana zuten, eta mediku aldatu behar izateak biziki kezkatzen ditu.\nFamilia normal horien kezka arrunt normala da, baiki; halere, Osasun saileko kontseilariak adierazi du horrelako eritasunak direla-eta tratamendua hasia duten pazienteek Klinika pribatuan segituko dutela. Hori nolanahi den ere, mezua zen inportanteena asteburuko erreportaje hartan: begira diezaiogun batzen gaituen gizatasunari, eta ez bereizten gaituen ideologiari. Garrantzitsua baita zeri begiratu jakitea: zeren, hasiko bagina batzen gaituzten zergei begiratzen, akaso bereizten gaituzten osasun sistemak ikusiko baikenituzke; edo osasun sistema publikoan izan diren murrizketei –errate baterako, sukalde zerbitzuaren pribatizazio bidegabeari– eta urte hauetan UPSNren gobernuak Klinikari eman dion gehiegizko diruari –behar baino bi milioi euro gehiago, urtero– begiratuko bagenie, batzen gaituen krisia agertuko litzaiguke, baina segur aski krisiari aurre egiteko bereizten gaituen gaitasun diferenteak atentzioa emanen bailiguke.\nEgunkaria erosten dudalarik, Berria erosten dut, edo Noticias, erdaraz erosten badut, baina Diario de Navarra da benetan cool dena UPN agintetik kanporatua izan denetik: lehen orrialdeko lerro-buru nagusietarik hondar orrialdeko zutabera eta Orozen zintara, barneko iritzi artikuluetarik pasatuz, dena dago kausa baten zerbitzura. Aspaldi honetan, egunero gutienez bi testu –bi iritzi artikulu, zuzendariari bi gutun, genero bakoitzeko testu bat– publikatzen ditu Klinikaren aferaren inguruan –begiak hesten baditut, Opuseko ehun numerario ikusten ditut fisikoki lur azpiko biltegi batean sartuak eta espiritualki fedearen gaztelu metaforikoan gotortuak, zilizioa normalean baino koxka bat estuago, mahai gainean baso bat esne eta ostia ez kontsakratu batzuk dituztela, jo eta su akordioa bertan behera uzteak ekarriko dituen ondorioak salatzeko artikuluak idazten–; oraingo argudio nagusia: Klinika –eta, hedaduraz, Nafarroako Unibertsitatea, eta, hedaduraz, Opus Dei– sosa galtzen ari zen akordioarekin; bere langileak artatzen diru gehiago gastatzen zuen, gobernutik jasotzen zuena baino.\nArgudio horren aitzinean, amore eman beharko genuke, bistan baita, Jainkoaren Obra pixka bat ezagutzen duen edonorendako, dirua ez dela sekula santan Opus Deiren lehentasuna izan –ironiaren emotikonoa zein den jakinen banu, hementxe paratuko nuke–. Akaso argudio irri-emangarria idurituko zaigu. Hala bada, horrek, Escriva de Balaguerren Bidea liburura garamatza. 388. puntuan, lotsagabetasun sainduaz mintzatzen da Peraltako markesa, lotsagabekeria laikotik bereizteko. “Lotsagabetasun saindua baldin baduzu, zer axola zaizu ‘zer esan duten’ edo ‘zer esango duten’?”, dio 391. puntuan. “Onena egiten duenarentzat ez dago barregarri geratzerik”, 392.an.\nOpuseko soldaduen lotsagabetasun sainduaren bertze muturrean, gobernuaren lotsa dugu. Klinikarekin zegoen akordioa bertan behera uztea erabaki teknikoa izan dela erran du Uxue Barkos lehendakariak. Teknokratak modan daude, hipsterrak bezain, eta iduri luke itsusia dela politikari batek erabaki politikoak hartzea. Politizatzea solas desegokia bihurtu da, aztoragarria kasik; gauzak politizatzea gauzak zikintzea bezala da –alta bada, nik, bertzeak bertze, arrazoi politikoengatik egiten dut euskaraz, eta hizkuntza politizatzearen alde nago, hau da, hizkuntza bulkatzeko politika bidezkoa nahi dut; politika, as opposed to alderdikeria, alegia–. Nire ustez, erabaki baten balizko izaera teknikoaren gibelean kukutu beharrean, politika zuzena defendatzen ari garela azaldu eta erakutsi beharko genuke; adibidez, osasun sistema publikoa sustatu eta indartu nahi dugula, guzien berdintasuna bermatzen duelakoan gaudelako –baldin eta, jakina, Geroa Baiko guziek sistema publikoan sinesten badute–.\nTeknikoak direla ala politikoak direla, erabaki bat hartzeko dauden motiboak ongi esplikatu behar dira, are gehiago aitzinean Unibertsitate bateko Komunikazio Fakultatea zure ikuspuntua gezurtatzeko artikuluak sortu ahala ari bada. Joan den egunean, Nafar telebistan, gai honen inguruan eztabaidatzen ari zirela, zera erran baitzuen EHBilduko Maiorga Ramirezek: orain artio Klinika unibertsitarioan ibili direnek ez dute itxaron zerrendarik ezagutu, eta ez dago gaizki gainerako nafar guziek bezala sistema publikoaren itxaron zerrendak ezagutu behar izatea. Aipua bezala, nire ondorioa ez da literal-literala, baina ongi ulertu banuen, Ramirezen mezua hauxe zen: denok berdin izorratu behar dugu sistema publikoan –txalo bero bat–; bai, egia da, sistema pribatua hobea da, baina gobernu zital honi esker, sistema publikora joan beharko dute Opuseko langileek –txalo are beroago bat, publikoa zutik jarrita, malkoak begietan–. Tira, arrazoibide distirant hari esker, hobeki ulertu nuen Maiorgak nire baitan pizten duen sentimendu poetikoa, hura ikusi bezain fite Pablo Nerudaren lerro ezagunak etortzen baitzaizkit burura: Me gusta cuando callas, porque estás como ausente…\nAirean dagoen kontua da, nolanahi ere: zein da hobea, sistema pribatua edo publikoa? Eta anitzek argi dute, maiz ozenki erraten ez badute ere: pribatua. Erantzuna gezurra izateaz gainera, galdera bera tranpatia da, frankotan hori galdegiten dutenek eginahal guziak egin baitituzte, pribatuak abantaila guziak izan ditzan. Nire iduriko, aise egokiagoa litzateke galdegitea, gure ustez, zeinek funtzionatuko beharko lukeen ahalik eta hobekien. Gure ideologia politikoak ematen digun erantzunaren arabera, erraz justifikatzen ahalko dugu baliabideak sistema pribatutik kendu eta publikora eramateko erabaki politikoa.\n7 pentsamendu “Lotsagabetasun Saindua (Bidea, 388. Puntua)”-ri buruz\nPruden Gartzia 2016-01-20 22:05\nSanti, batzuetan mundiala zara. Zorionak eta mila esker (bereziki Nerudaren aipuagatik).\nSanti Leoné 2016-01-21 13:41\nEsker mila zuri; pozten naiz gustatu izanaz.\nSugar 2016-01-21 15:48\nPribatua beti da txarragoa ta emaitza txarragoak ditu baita ere idazlea ondo erran duen moduan.\nLogika pixka bat izanda ez da inolako zenbakirik behar (nahiz ta zenbakiak ere publikoaren alde egon).\nmilioi bat euro baldin badut serbitzu bat emateko ta diru horretatik etekin bat atera behar badut, diru gutxiago inbertitu ahalko dut serbitzua ematen, etekina atera behar ez badut baino.\nDatuei dagokionez, aseguru pribatua duten gehiengoei, mota guztietako frogak, plakak…. publikoan egiten dizkiete, gero froga hoiekin pribatua da erraten diona zer duen ta ze tratamendu behar duen.\nPublikoa gainera makineriaz askoz hobeto hornitua dago ta etekinak atera behar ez dituenez, den dena inbertitu dezake serbitzua ematen.\nCUNari dagokionez, gezurra da CUNiri kobratzen duena baino garestiago ateratzen zaiela paziente hoiek artatzea, gainera duela gutxi arte, langileak jubilatzen ziranean, Osasunbideak hartatzen zitun, ta mediku gastuak zahartzen zanean biderkatzen direnez CUNi oso ondo ateratzen zitzaion guzti hau.\nBaina jubilatzen direnak hartatzen hasi zanetik, kobratutakoa hirukoiztu edo egin dute.\nGero ere Osasunbideak ta CUNen bataz beste gastatzen dutena atera zuten, OSasunbideak 1400 euro paziente bakoitzeko ta CUNak 700 edo.\nGastua paziente bakoitzeko berdina ahal da hiriburu batean edo apartatua dagoen herri txiki batean? Ez herri txikian normala danez askoz garestiago dira.\nEgiteko Iruñan paziente bakoitzeko gastatzen dana , baina adin tarteetan ta gero ikusiko da zenbat dirutza irabazten ari izan da CUNekoek diru publikoarekin.\nMaiorgaren azalpenak babu baten azalpenak dira, gauza ez da publikoa diran serbitzuen itxaron zerrendak ezagutu behar izatea (itxaron zerrendekin bukatu behar de gaiera), aseguru pribatua nahi duena ordaindu beharko duela baizik, bestela beste hiritar guztiak diskriminatzen jarraituko zutelako.\nBeraz diru berberarekin, publikoa du beti abantaila.\nEstatu batuetara begira dezakegu horretarako, BPGtik osasunan gehien gastatzen duen herrialdea da %17a hain zuzen.\nBaina osasun arreta biztanleriaren %70erra edo heltzen da bakarrik.\nMilioi bat familia arruinatzen dira urtero osasun gastuei aurre ezinda.\nKubako osasun sistemarekin konparatu zuten ta kuba %tan askoz gutxiago gastatuz (baita publikoa duten herrialde askorekin ere) emaitzak parean zeuden (ta hori EEUUko sistemak %tan ta dirutan askoz diru gehio inbertitzen duela), gauza da Kuban %100a jasotzen zutela arreta ta EEUUn %70a.\nPribatua publikoa baino hobeagoa dela erratea , ez du inolako ikerketa seriorik sostengatzen.\nAmonamantangorri 2016-01-22 21:32\nErabat ados “politizatu” aditzari zentzu positiboa ematearekin. PPko ahaldun batek, behin, Gipuzkoako aldundiari leporatu zion “lege politiko bat” onartzea.\nHitza gehiago erabili behar genuke, jatorrizko zentzu ona berreskuratze aldera. Adibidez: “Gazteak lehen unibertsitatean politizatzen ziren, orain, tamalez, ez hainbeste”.\nErabaki ustez aseptikoki tekniko edo teknokratikoak arbuiatzearekin ere, erabat ados.\nMaiorga Ramirezek noski ez zuen NTBn esandakoa esan nahi, baina zer nahi duzu ba… zumarrari ezin udarerik eskatu.\nAmonamantangorri 2016-01-22 21:38\nPortzierto: ez nuen uste “Aldaketaren gobernu” teknokrata, epel, txupiprogre hau inoiz ausartuko zenik CUNi eta oro har Opusen pribilegioei eskua sartzera. Hurrengoa, unibertsitate publikoak medikuntza karrera eskaintzea izanen da, Opusen unibertsitatearekin lehian sartuta. Badirudi egin eginen dutela.\nFurunda 2016-01-25 17:45\nJopelas, PNVPSE eta Diario Vasco/EITBren Atez Atekoaren kontrako gurutzada ikusi dut flash itsugarri bihurtutik. Igaro eta gero, radarra izan ote da?\nAnder 2016-01-25 22:18\nNik asko sentitzen dut, baina nire ustez inoiz ez zuketen sistema pribatua izateko aukera izan behar.\nOrain urak bere bidera doaz.


Herriek bere eskola. (31. alea) | Askapena\nHerriek bere eskola. (31. alea)\nSubmitted by admin on Ar, 2008/10/14 - 06:45\nEHBE-k egiten duen 'Herriek bere eskola'-ren azken buletina duzue hau, honako edukiz hornitua:\nGALIZIAN BI URTE IGAROTA EGOERA BERE HORRETAN\nESKOLA PORROTA WALLONIAN ETA BRUSELAN\nIRAKASLEEN MOBILIZAZIOAK MEXIKON\nBADATOR KREAZIONISMOA EUROPAKO ESKOLETARA!\nBi urte dira PSG eta BNGk Galizian hezkuntza Dekretu berria egin zutela. Bere garaian galegoaren aldeko hainbat taldek dekretu hau kritikatu zuten, euren ustetan ez zuelako hizkuntzaren normalkuntza ekarriko.\nBi urte igaro dira eta oraindik ere galegoa bigarren mailako hizkuntza da, eta ez dute lortu legeak esaten zuen hizkuntza nagusia izatea, are eta gehiago, irakasleen erabilera ez da kasu askotan minimoetara ere heltzen.\nNOS-UP alderdi politikoak 2007an aurkeztutako testu batean galegozko ikastordu kopurua handitzen bazen ere beraren erabileraren kalitatea igotzen ez zela salatu zuen. Zergatia argia zen: gaztelera oraindik-orain hizkuntza nagusi moduan ezartzen zen maila guztietan eta beraz ez zuten murgiltze-eredurik proposatzen. Are eta gehiago, eredu bakarra proposatzen bazuen ere, hizkuntza nagusia galegoa izateko inongo biderik ez zuten jartzen. Ez zuten, beraz, eredu ezberdinik ezartzen ez eta zegoenean galegoa hobetzeko inongo biderik proposatzen. Hainbat neurri har zitezkeela zioen, baina ez zuen, adibidez,\ninspekzioak hartu beharreko jarreren inguruan hitz egiten. Bi urte igaro dira eta alderdiak irakurketa bera egiten du; gaur egun EAEn dagoen proposamenaren antza zuen dekretu batekin eskarmentua hartu dute Galizian.\nWallonian (Belgikako komunitate frankofonoa) eta Bruselan arazo larria da eskola porrota. Berau aztertu eta ekimenak proposatu ditu APED hezkuntza mugimenduak dokumentu batean. Egun urtero 40.000 ikaslek errepikatzen dute ikasturteren bat, hau da, derrigorrezko irakaskuntzako 12 urtetan 480.000 errepikatzaile daude, ikasleen erdia. Ikasleen %34ak ez du derrigorrezko eskolaldiko titulurik lortzen. Egoera honetan milaka dira kalitatezko hezkuntza bat izatea ukatua duten gazte frankofonoak Belgikan.\nHonen aurrean APEDek irakurketa bat egiten du: eskolen artean dagoen finantziazio ezberdintasunak handiegiak dira Belgikan. Berez OCEDeko kide diren herrialdeen artean eskolen arteko finantziazio ezberdintasun handiena duen estatua da, eta honek, noski, baditu bere ondorioak. Emaitza hoberenak dituzten eskolei diru gehiago emateak egoera urtero larritzen du, guztia neoliberalismoaren (adibidez, Bologna Prozesuan) oinarria den eskolen arteko lehia dela eta.\nAPEDen ustez hainbat aldaketa egin behar dira eskola sisteman gauzak hobetzeko. Alde batetik 12-13 urtetan ezartzen den bide-hautaketa kentzea, bestetik eskoletako ratioak jaistea eta, noski, eskolen arteko lehia horrekin bukatzea. Hauek eta beste irakurketa batzuk behean agertzen den dokumentuan.\n"Hezkuntzaren Kalitatearen Aliantza" eta "Hezkuntzako Langileen Sindikatu Nazionala"ko zuzendaritzaren aurka milaka irakasle atera dira kalera Mexikoko 6 estatu ezberdinetan, manifestaldiak, mitinak, hezkuntza-eraikinen eta sindikatuen egoitzetako okupazioak eginez. Era berean funtzionarioen segurtasun-sozialaren gainean egongo diren aldaketak ere kritikatu zituzten. Aldarrietan ikus daitekenez neoliberalismoaren beste eraso bati eginiko erantzuna izan da honako hau.\nMorelos estatuko 6.000 irakasle Mexiko DFra joan ziren mobilizazioetan parte hartzeko eta aldi berean 200 gurasok manifestaldia egin zuten Morelosen bertan kongresuari euren eskakizunak entzun zitzan eskatzeko. 200 manifestari joan eta beste hainbeste polizia zeuden, baina ezin izan zen Kongresuko bilerarik egin, hala ere. Estatu honetan lan-uzteak jarraitzne du eta 13 irakasle gose-greban daude.\nEstatuko gobernua eta hezkuntza bulegoak itxita daude.\nPueblan beste 5.000 irakasle atera ziren kalera hezkuntzaren pribatizazioaren aurka. Manifestaldiaren bukaeran eserialdia egin zuten estatuko gobernuaren egoitzan. Guanajuaton beste 3.000 irakasle atera ziren kalera eta mitina egin zuten Parlamentuan. Durangon ere beste 500 irakaslek greba egin zuten eta 4.000 ikaslek ez zuten klaserik eduki.\nGuerrero estatuan 3.500 gobernuko langile ezin izan ziren lanera joan, greba zela eta. Tijuanan 900 irakasle, guraso eta ikaslek mobilizazioak egin zituzten benetako hezkuntza hitzarmen baten alde. Oaxacan ez zen mobilizaziorik egin bertako irakasleen sindikatua kongresuan zela eta.\n"Diagonal Periodico" hamaboskariaren azkeneko alean erreportaje sakona dator Kreazionismoaren azkeneko erasoak direla eta. Kreazionismoak eboluzioa ukatzen du eta eskoletan Biblian datorrena Eboluzioaren Teoriaren maila berean irakatsi behar dela esaten du. Zergatia sinplea da, eboluzioa teoria bat baldin bada, eurek badute beste teoria bat eta askatasun erlijiosoa dagoenez biak ala biak erakutsi behar dira eskoletan. Ideia honek eragin sakona izan du azkeneko urtetan Estatu Batuetako eskoletan, eta mende honetan hainbatetan piztu den gatazka oraindik ere modan dago hainbat estatutan. Erresuma Batuan ere eskolek askatasuna dute kreazionismoa eta eboluzioa maila berean jartzeko, batez ere ikastetxe pribatu-erlijiosoetan.\nEuropar Batasunean gauzak hobeto daudela dirudi, Europako Kontseiluak berak txosten bat egin baitzuen kreazionismoaren aurka. Baina 2004an, adibidez, Berlusconik Italiako hezkuntza sistemako bigarren hezkuntzak Darwin ez irakastea proposatu zuen. 2007an Erresuma Batuko hainbat eskolek zientziako azterketatan kreazionismoa sartzen dute. Eta Royal Societyko kide batek Curriculumean kreazionismoa sartzeko eskatu zuen. Espainiar estatuko hainbat unibertsitaten ere hitzaldiak egon dira gai honen inguruan, eta hainbat "zientzialari" kontserbadore estatubatuarrek bira bat egin dute euren iritzia emanez. Zaragozako Expoan Vatikanoak proposaturiko hitzaldi batean ere Kreazionismoaren atal bat den "diseinu inteligentea" ere sartu zuten. San Pablo-CEU espainiar unibertsitateko irakasle batek ere honen alde egin du publikoki telebistan.\nOraindik urrun egon daitekeela dirudien arren, baliteke eskola erlijioso askotan eta eskola publikoetan erlijio ikasgaian horrelako teoriak ere ematen egotea, orain dela 200 urteko teorietan oinarritutako eskola.\nLaikotasuna da, berriro ere, guzti honi erantzuna.


Sormene proiekturako 90.000 euroko apustu politikoa egin du Galdakaoko Udalak | Geuria\nAbenduaren 14tik 20ra bitartean izango da ‘Sormene, Galdakaoko sorkuntzen plaza’. Iazko irailean hasitako hausnarketa prozesu baten ondorioz sortu da ‘Sormene’ proiektua\n2018an egindako Galdakaho azoka / Geuria\n‘Liburu eta disko azoka’, ondoren ‘Ahoz ahoko azoka’ eta orain ‘Sormene, Galdakaoko sorkuntzen plaza’. Urteak aurrera joan ahala, kultura erdigune duen plaza moldatu du Galdakaok. Iaz hasi zen azken pausoa ematen: azokaren formatu tradizionala bertan behera uzteko erabakia hartu zuen Udalak eta bestelako proposamen bat lantzeari ekin zion. Izan ere, iazko neguan ez zen azokarik egin.\nUdaberrirako iragarri zuen Udalak azoka berria, baina pandemiak proiektua gehiago atzeratzea ekarri du eta prozedura administratiboek luze jo dute: azaroan argitaratu du Udalak ‘Sormene’ proiektua definitzen duen txostena Kontratazio Publikoaren plataforman.\nAbenduaren 14tik 20ra bitartean ospatuko da Sormene eta gehienez 90.000 euroko aurrekontua bideratuko du Udalak, BEZa barne. Astebeteko egitaraua izango du proiektuak eta, ohi denez, Durangoko azokaren ondorengo egunetan egingo da, hilaren 14tik 20ra, astelehenetik igandera. Pandemia garaian kulturaren alde hartutako erabakien ildo berean dagoen udal apustu politikoa da Sormene.\n“Bi ezaugarri izango ditu: diziplina gehiagotara zabalduko dugu eta parte-hartzaileagoa izango da”, zioen iaz Edurne Espilla kultura zinegotziak. Zentzu horretan, herriko zein herriz kanpoko sortzaileei bideratuagoa izango da kultur-plaza berria.\nCovid-19 kutsatze-kopuruak gora egingo balu eta osasun erakundeek hala proposatuko balute, proiektua urtebetez atzeratzea jasotzen du kontratazio txostenak. Era berean, osasun egoeraren arabera, proiektuaren izaera aldatuko litzateke, presentziala eta digitala uztartuz. Azken horrek, aurrekontua igoko luke streaming bidezko emisioak posible egiteko.\nSailkatuta: Kultur Plaza, Sormene\nUmeentzako antzerki saioak antolatu ditu Ugaok abendu bukaerako igandeetan


Sakanako mintzakide: Ilbeltzeko TESTU BAZKA\nIlbeltzeko TESTU BAZKA\nUrte berriarekin batera, bueltan da Testu bazka, Kima euskara taldeak antolatu duen lagundutako irakurketa. Aurreneko saioa asteazkenean izanen da, eta bazkarako Joan Mari Irigoienen Ur arreak, ur garbiak liburuko testu bat izanen da. Menu bera dastatuko da hilaren 25ean ere. Hitzordua 19:00etan jarrita dago, Udal liburutegian.\nEz dakienarendako, Testu bazka lagundutako irakurketa bat egitean datza. Euskaraz idatzitako testu labur bat irakurtzearekin hasten da saioa, kasu honetan Irigoienena. Irakurri ondoren, saioaren gidariak proposatutako galderen bidez, guztien artean, testuari mamia, zukua, sekretuak, egitura eta beste ateratzen saiatzen gara. Jakizu Testu bazka-n aritzeko ez da literatura ezagutza espezifikorik edo prestaketa berezirik behar. Dena abantailak dira: euskaraz idatzitako lanak ezagutzeko aukera eskaintzen du; ez da etxerako lanik izanen, aurretik ez delako ezer irakurri behar, saioan bertan irakurtzen dira pasarte labur batzuk; saioak ez dira oso luzeak izaten eta, gainera, saio guztiak independenteak dira.\nHorregatik guztiagatik, Kima euskara taldetik gonbitea luzatzen dizuegu irakur zaletasuna duzuenoi, literatura maite duzuenoi eta idazketaren sekretuak ezagutzea maite duzuenoi edota euskaraz hitz egin nahi duzuen guztioi.\nKima euskara taldeak parte hartzera animatu nahi zaitu. Hori bai, antolaketa errazte aldera, eskertuko genizueke Altsasuko udal liburutegian, Itsasi euskaltegian edota altsasuneuskaraz@euskalerria.org helbidean izena emanen bazenute. Bezperara arte duzue. Eman izena eta on egin literatura-bidaiak. Bizi euskaraz.\nBARDOAK BERTSO EKIMENA ABIAN\nGUAIXE ETA BELEIXEren ALDE. BINGO AFARIA. IRURTZUN...\nBeti ez dugulako aukerarik izaten!!!!!\nEskuratu zure BELEIXE-GUAIXE txartela\nZINEMA EUSKARAZ SAKANAN\nILBELTZEKO TESTU BAZKA bigarren saioa\nBigarren eskuko produktuen azoka\nEUSKARAZ BIZI AHAL DUGU\nZinemarako bi plan!


Gipuzkoarrak eta web 2.0a\nEneko Astigarraga 2007/11/07 00:01\nGipuzkoan 2007. urte hasieran 15 urte edo gehiago zituzten 1.661 pertsonari egindako inkestatik abiatuta egin den azterketaren arabera, eta hauetatik Internet erabiltzaileei edo digitalki aktiboak diren biztanleei (biztanleria osoaren ia erdia) egindako inkestatik abiatuta prestatu den "Gipuzkoar Gizarteko Bizimodu Digitala 2007" txostenean zehazten denez, erabiltzaileen seiren batek Interneteko foro, komunitate sozial, blog edo wikietan parte hartzen du.\nZenbait datu aipagarriak txostenean:\nADSL konexioa ez zaie iruditzen garestia Gipuzkoarrei, bakarrik %1ak ez dauka arrazoi horrengatik.\nEkipamendu maila oso ona dute Gipuzkoarrek. Esate baterako % 86ak du mahai gaineko ordenagailua, %35ak eramangarria, %75ak kamera digitala, %66ak MP3 erreproduzigailua, %41ak bideo-jokoen kontsola, %17ak GPS sistema nabigatzailea (azken hau ugariagoa zaharren artean), etabar luzea.\nEtxetik konektatzen da Internetera %88a, lantokitik %39a.\n%66ak egunero konektatzen da Internetera\n%36ak nabigatzen du euskaraz, %98ak gazteleraz nabigatzen duen bitartean edo %22ak ingelesez egiten duen bitartean.\nGehien erabiltzen den zerbitzua posta-elektronikoa da, %88a.\nInternet albisteak, eguraldia, osasuna, trafikoa, finantza zerbitzuak, eta horrelakoak kontsultatzeko erabiltzen da.\n%11ak Webgune edo blog bat sortu/mantentzen du.\n%16ak Gizarte-erkidego/blog/foroetan parte hartzen du\nHori dela eta, txostenaren egileen iritziaren arabera, "gipuzkoarren artean, lankidetza eta informazioaren trukaketa erraza sustatzeko helburua duen "web 2.0" filosofia hedatu dela egiaztatzen da, 35 urtetik beherako pertsonen artean, batez ere". Baina bost seirenek ez dute foro, komunitate sozial, blog edo wikietan parte hartzen, eta bakarrik bederatzitik batek webgune edo blog bat sortu edo mantentzen du.\nInkestan jasotako erantzunen arabera, "hamar erabiltzaileetatik hiruk, beren eguneroko bizitzan Internet eta Informazioaren eta Komunikazioaren Teknologiek benetako garrantzia dutela diote".\nNormala denez ere, gazteen artean nabarmenagoa da Interneten aldeko jarrera, 25 urtetik beherakoen artean, hamar erabiltzaileetatik lauk adierazten dutenez, Internetek benetako garrantzia du beraien eguneroko jardueretan. Aldiz, 55 urtetik gorako segmentuan, hamar erabiltzaileetatik bik soilik agertzen dute jarrera hau.\nBat batean botatakoak albistea irakurtzerakoan. Okerrago izan zitezkeen datuak, eta ez dira hobeak inguruan. Animo!\nTxosten osoa hemendik jaitsi daiteke (adi .pdf formatoa )\nTechnorati Tags: Internet, teknologia, berrikuntza, Gipuzkoa\nWikipedia eta Wikia. Jimmy Wales Gasteizen\nEneko Astigarraga 2007/11/06 07:23\nHasieran despistatu samar agertu zaigu Jimmy Wales gaur goizean Gasteizen egin duen aurkezpenean (Bilbao - Spain zuen idatzita aurkezpenaren izenburuan), baina hitzaldi labur eta zehatz batean, wikipedia proiektuaren ezaugarri eta datu nagusiak eman ditu, eta batez ere duela ia bi urte sortu zuen Wikia proiektuan jarri du bere arreta.\nZientzia, Teknologia eta Berrikuntzaren 2010 Planaren aurkezpenean aipatu zen bezala , Pedro Luis Uriartek Euskadi Europan berrikuntzaren erreferentea izatea lor dezagun Utopia hitza ekarri du gogora bere zentzu onean, eta horretan wikipediarekin konparatu du. Eta Uriartek aipatu duen bezala Innobasque aurkitu dezakegu wikipedian, baina momentuz gazteleraz bakarrik.\nHori lortzeko, hau da Berrikuntzaren erreferentea, lau kontzeptu argi izan behar direla azpimarratu du Ibarretxe Lehendakariak, Zientzia, Teknologia eta Berrikuntzaren astearen inaugurazioan: lidergoa, aurreikuspena, estrategia - kuantitatiboa zein kualitatiboa-, eta konpromezua.\nAzkenik, entzulegoaren artean Wikipedia ezagutzen zuen gehiengoaren aurrean, eta non besoa altzatu dutenen kopuruaren arabera, gutxi gora behera 40 wikipedista aktibo zeuden, hitzaldi laburra baina zehatza eskeini du Walesek.\nWikipediaren ezaugarri eta datu nagusiak aipatu ditu, batez ere bilaketen hobekuntzan eta Wikia proiektu berrian arreta ipiniz.\nGoogle edota Yahoo-ren bilatzaileei aurre egin eta beraiekin lehiatzeko asmoa ikusten diote batzuk Jimmy Wales-en Wikia proiektu berriari. Wikiak irabazteko asmoa du eta arrisku-kapitalaren dirua jaso du dagoeneko. Wikipediak Wikia-ri buruz\nSeguruenez, une interesgarrienak galdera-erantzun atalean izan dira: wikipedian artikuluak idazteko sistema errazagoaren beharra, zentsurak, eztabaidan dauden artikuluak, hizkuntza gutxituak, web semantikoa, tagging-a, folksonomiak, templateak eta wikipedia, wikipediaren kapitulu nazionalen arazo eta abantailak, wikipedista zaharren ohiturak vs wikipedista berrien eskaerak, etabar. Luze eztabaidatzeko gaiak, baina onena wikipedian bertan egitea.\nInformazioaren Teknologiak, Hizkuntzaren Industriak eta Prospektiba PCTI 2010ean\nEneko Astigarraga 2007/10/23 06:10\nZientzia, Teknologia eta Berrikuntzaren 2010 Planaren aurkezpenean irudian ikusten den liburuxka dotore eta pisutsua banatu zuten (harrituta, baina ez dut erreferentzia digitalik aurkitu oraindik) eta begirada bat eman diot gauean.\nEz du epemuga luzerik (2010a bertan dago), baina estrategiari dagokionez, oinarri sendoak dituela dirudi: berrikuntza sistema, agenteak, erakundeak, pertsonak, ... martxan daude eta dagoeneko bidea irekita dago.\nPCTI 2010 planaren jardun arloetan begiratu dut, gertuen bizi ditudanak non ageri diren ikusteko. Lehiakortasuna bultzatzeko eremuan kokatzen ditu Teknologia eta Berrikuntzarako Planak CodeSyntaxek gertutik ukitzen dituen Informazioaren Teknologiak eta Hizkuntzaren Industriak, eta Gizarte berrikuntza eragiteko eremuan, enpresa-eraldaketan, Deustuko Unibertsitatean jorratzen dudan Prospektiba gaia.\nEuskadi informazio gizartean zerbitzu aurreratuetako erreferentzia bihurtu nahi du planak, eta IKTen barruan eta etorkizunari begira, ingurumen-adimenaren kontzeptu berria aurreikusten du, zenbait enpresa-aplikazio identifikatu direlarik:\nSentsore sareak (SS)\nHari gabeko komunikazioen sareak\nErrealitate birtuala, gehitua eta mistoa\nEdukiaren tratamendurako teknologiak\nBizi garen gizarte eleanitzean teknologia hauek berebiziko garrantzia dute, eta PCTIak zenbait helburu planteatzen ditu:\nHerritarren bizi-kalitatea hobetzea, hainbat sistemarekiko elkarrekintza, komunikazioa, zerbitzuak ematea eta hartzea eta informazioa baliatzeko aukera ahalbidetuz.\nEuskararen normalizazioa maila guztietan sustatzea\nInformazioaren gizarterako sarbidea erraztea.\nHerrialdearen industria-hazkundea bultzatzea, eta bere produktu eta zerbitzuak nazioartekotzea erraztuko dioten mekanismoekin hornitzea.\nHerritarrak, enpresak eta erakundeak hainbat erremintarekin hornitzea, horien bitartez hizkuntzaren erabilera zehatzagoa, zabalkunde handiagokoa eta kokatzen errazagoa lortzeko.\nGizarte Berrikuntza: prospektiba enpresa-eraldaketarako\nPlanak dion bezala, edozein aldaketa sozial, ingurumen-arloko edo ekonomikok enpresak hartzen ditu eraginpean, aldez aurretik mugitu eta egokitu beharra baitaukate lehiakortasun handiko esparru batean, jarduera ekonomikoek aldaketa bizkor eta gero eta handiagoa bizi duten testuinguruan.\nHori dela eta, ingurune adimenduna bermatzeko gizarte eta ekonomia zientzietako enpresa aplikazioetan teknika kualitatibo berriak, prospektiba bereziki aipatuz, proposatzen ditu planak. Hala bedi!\nGaur aurkitu dut erreferentzia digitala. Azala ezberdina duela dirudi, baina hemen aurkitu daiteke Zientzia, Teknologia eta Berrikuntzaren 2010 Plana .pdf formatoan. Adi, 2,6 MB dira.\nIbarretxe Lehendakariak aurkeztutako EUSKADIKO BERRIKUNTZAREN ALDEKO MANIFESTUA hemen dago (.doc 24 KB)\nEta uztaileko aurkezpenan erabilitako .ppt-a, hemen aurkitu daiteke. Baina kontuz, .ppt pisutxua da.\nTechnorati Tags: zientzia, teknologia, berrikuntza, Plana\nBerrikuntzaren aldeko manifestoa - dekalogoa\nEneko Astigarraga 2007/10/22 23:52\nZientzia, Teknologia eta Berrikuntzaren 2010 Plana aurkeztu da gaur Bilbon. Aurkezpenean iragarri denez, euskal erakundeen apustu programatiko nagusia da, Zientzia, Teknologia eta Berrikuntzarekiko konpromiso sendoa, datozen urteetan Euskadiren bigarren eraldaketa ekonomikoa deitu izan denari ekin diezaiogun.\nHelburu nagusia berrikuntza eremuetan Euskadi erreferentea izatea da, eta hiru ardatz ditu:\nEuskal Zientzia eta Teknologiaren ahalmena eta gaitasuna garatzea.\nJakintzaren Gizartea Orokortzea\nEta antolamenduetako kalitate-printzipioa sakontzea, erakunde publiko eta pribatu guztietara hedatuz.\nZientzia, Teknologia eta Berrikuntzarako 2010 Planaren alorrak\nZientzia, Teknologia eta Berrikuntzarako 2010 Planaren alorrak honakoak dira:\nAldaketa kulturala bideragarri eta lagungarri izan behar duena eta ez bakarrik enpresei dagokienez, baita euskal gizarte osoari dagokionez ere- berrikuntza ezinbesteko gisa ikus dezaten, haren gainean etorkizuneko gure ongizatea oinarritzeko.\nZientziaren garrantzia aitortzea ez bakarrik bikaintasuneko oinarrizko ikerketaren alorrean abangoardiako jakintza sortzeko, baita herrialde gisa erronka sozial, enpresarial eta estrategiko berriak bere gain hartzeko gizarte kualifikatu eta prestatu bat eratzeko ere.\nOraina bultzatzea da erronka berriak egiteko oinarria, eta oinarri horiek ez dira soilik "made in Euskadi" konstruktoaren inguruan biltzen, gero eta gehiago biltzen baitira "thought in Euskadi" konstruktoaren inguruan.\nSektore berriak sortzeko premia, gure herrialdearen ekoizpen-errealitatea osatuko dutenak hain zuzen ere.\nHazteko eta proiekzio globala izateko bokazioa duten enpresa berritzaileak sortzea.\nGainera 2010eko Zientzia Teknologia eta Berrikuntzaren Planaren dekalogo estrategikoa dago.\nPlanaren arloak eta jardun-programak\nPlanaren arloak eta jardun-programak nagusiak honakoak dira:\n Egungo oinarri ekonomikoaren lehiakortasuna hobetzeko arloa, bultzatzeko tresna nagusiekin "Hastapena, Innova Lankidetza eta Innova Enpresa" eta berrikuntza irekia bultzatzeko programekin (teknologikoa eta ez-teknologikoa)\n Dibertsifikazio-arloa garatzeko bidean dauden etorkizuneko sektoreetarantz:\nBultzatzeko elementu nagusiak: Etortek eta Etorgai izango dira\n Politika zientifikoko arloa: Karrera ikertzailearen garapena\nBikaintasuneko Oinarrizko Ikerketako Zentroak (BERCak) euskal bikaintasun zientifikoaren erakusgarri.\nIkerketa Kooperatiboko Zentroak sendotzea sorkuntza zientifiko-teknologikoko mekanismo gisa, balio handiko enpresa-jarduerak sortzeko gai etorkizuneko sektore eta jardueretan.\n Ekintzailetza teknologikoko eta oinarri teknologikoa duten enpresak sortzeko arloa: Connect Gunea eta NET oinarri teknologikoa duten enpresa berriak.\nZientzia, Teknologia eta Berrikuntzarako Planaren azken helburua 2010erako Europarekiko Euskadiren konbergentzia zientifiko-teknologikoa lortzea da. Horretarako, Euskadin sorturiko BPGaren %2,25 I+Gra bideratzeko ahalegina egitea planteatzen da, 6.700 milioiko inbertsio publiko-pribatua mugituz.\nPCTI 2010 Planeko Behatoki Estrategikoa, jarraipena eta laguntza teknikoa Naider enpresak eramango du.\nBerrikuntzaren aldeko manifestoa\nAurkezpen ekitaldian 10 puntu dituen berrikuntzaren aldeko manifestoa aurkeztu da. Gutxi gora behera eta laburbilduz:\nBerrikuntza eta ekintzalei lotutako baloreak giltzarriak dira: sorkuntza, errespomsabilitatea, ezaguerarekiko pasioa, inguruarekiko konpromisoa, sarean lan egitea, ....\nHezkuntza sarea eta modeloaren egokitzapena, pertsonek berrikuntza garatu dezaten\nEtengabeko ikaskuntza bizitza osoan, pertsonek berrikuntzaren motorea izan daitezen.\nPentsamendu kritikoa eta librea bultzatzea, aldaketa areagotzeko, herri modernoa, irekia eta berritzailea lortzeko.\nEtengabeko berrikuntza erakundeetan, kooperazio, sareko lana, ... puntako ikerkuntza lortzeko.\nZientzia, Teknologia eta Berrikuntzaren sistema bultzatzea gizarte berritzailea lortzeko.\nBerrikuntza irekia eragile guztiei.\nBerrikutza eremu guztietara zabalduta.\nNazioartera begira egon behar dituzte enpresa eta erakundeak, une oro konektatuak munduko sareetara.\nBerrikuntza Euskadiko identitate seinalea bihurtzea, arlo honetan erreferente izateko.\nEz dut aurkitu inon dekalogoa, hurrengo egunetan aurkitzen badut, lotuko dut hemen, baina gutxi gora behera puntu hauek jasotzen dituela uste dut.\nEneko Astigarraga 2007/09/28 00:37\nGari Araolazak iragarri duen moduan, enpresan lan egiteko hacker euskaldunen bila gabiltza. Iniziatiba, Interneti begirako jarrera aktiboa, ordenagailu zaletasuna eta antzerakoak baloratzen ditugu. Noski, hori oinarrizko teknologiak menderatzeaz gain (ingelera, programazioa, abstrakziorako gaitasuna, RDBMak, SQL, Internet eta abar). Teknosexua arduratzen da hackerren deialdiaz. Idatzi garaolaza abildua codesyntax puntu com helbidera.\nTechnorati Tags: CodeSyntax, lana\nInformatu zaitez eta gidatu ezazu ordenagailutik altxatu gabe\nEneko Astigarraga 2007/05/30 02:39\nGari eta Luistxok Tagzania mundura zabaltzeko ahaleginetan Kaliforniako Silicon Valley-ra egin duten bidaia jarraitzen, Googlek mapentzat atera dituen tresna berriekin egin dut topo.\nMapetako tresna horiek mapplets delakoak dira: mapa baten gainean informazioa edo joerak erakusteko balioko dutenak, gasolina edo etxebizitzen prezioak esate baterako. Hasieratik Tagzanian erabiltzen diren georss-en bitartez egin ahal izango da. Dena den, berrikuntza hai dela eta suposatzen dut aukera gehiago gehitu beharko ditugula Tagzanian . Gehiago ikertzeko, ikasteko eta lantzeko.\nAluzinantea eta polita era berean arlo honetan ematen ari diren berrikuntzak. Esate baterako GoogleMaps-eko Street View ikuspegi berri hori. Oraindik esparru mugatu batzuetan baino ez dago, baina ikusgarria da: badirudi kotxe batean zoazela kaleen artean nabigatzen edo gidatzen.\nSuposatzen dut horrela hartu dituztela irudiak, kotxe batetik eta alde guztietara filmatuz, Futuroscopeko filma haietan bezala. Baina orain Interneten eta dinamikoki: zu zeuk maneiatzen duzu tresna.\nSuposatzen dut ere, gero joango direla kokatzen zeharkatzen dituzun toki guztietako publizitatea irudietan ;-)\nIrudietan Stanford-eko Unibertsitatea , San Francisco eta Oakland lotzen dituen zubia eta edozein kale bat.\nHemendik pare bat urtera edo arinago, Bilboko kaleak ikusiko ditugu horrela, seguru.\nTechnorati Tags: joerak, mapak, web20\nIEB2007 - Informatikari Euskaldunen Bilkura 2007\nEneko Astigarraga 2007/05/10 05:23\nWeb 2.0 hemen lemapean Informatikari Euskaldunen VI Bilkura IEB 2007 ospatuko da gaur eta bertan parte hartzeko asmoa dut, horregatik aspaldiko partez lerro hauek blog honetan. Hemen utzi dut aurkezpena.\nDuela bi urteko bilkuraren kronikan IEB 2005. Informatikari Euskaldunen Bilkura esaten nuen moduan, informatikaria izan ez arren laugarren aldiz izango naiz jardunaldi hauetan eta beti bezala, ongi antolatuak eta jendetsuak izatea espero dugu.\nLehen edizioan euskarazko softwarea, bigarrenean Euskara eta Internet, hirugarrenean - honetan komunikazioa aurkeztu nuen-, informatikaren irakaskuntza eta informatika irakaskuntzan, laugarrenean informatikaria gizarte elektronikoan gaia edo ardatza jorratu zen eta duela bi urtekoan Softwaregintzaren erronka berriak izan zen.\nBukaerako galdekizuna betetzerakoan aurten web zerbitzuak eta software soziala gaiak jorratzea proposatu nuen duela bi urte, eta nonbait badu antzekotasuna aukeratutako web 2.0 gaiarekin.\nGainera, mahai inguru batean parte hartuko dut Patxi Gaztelumendi eta Aitor Soroa irakaslearekin batera. Teoriaz behinik behin 10 minututan web 2.0-aren prospektiba eta nazioartea gaiaren inguruan zerbait esan behar dut.\nJoeraren batzuk bai, azken egunetan argitaratu diren datuen araberakoak esate baterako. Ana Arruarte eta Xabier Artolak jasotzen zituztenak gaur: Web 2.0 guneek jasotzen duten parte-hartze maila oso apala omen da, bisitari gehienek sortu ordez jasotzea nahiago baitute, antza (...) Web 2.0k berarekin dakartzan teknologia eta laguntzak prest dauden arren, aktiboki erabiltzeko ohiturak eta jarrera parte-hartzaileak oraindik heltzeko daudela ematen du.\nNolabait Forrester Research-eko grafiko honek adierazten duena:\ngorantz? beherantz?, azken boladan alfertutako sortzaile izanda ere, ez daukat oso garbi nik norantz edo noraino jo dezakeen web 2.0ak.\nEzbairik gabe komunikazio eta sare sozialetan izan dute nolabaiteko arrakasta web 2.0 deitutako aplikazioak, baina nabariak diren arrazoiengatik hain garrantzitsuak diren hezkuntza eta erakunde eta enpresa munduan noraino eman dezaketen ikustear dago.\nErabilgarriak dira eremu horretan?, onuragarriak?, ezagueraren zabalkuntza, berrikuntza edo lehiakortasuna hobetzen dute?, ... nire ustez bai. Baina orduan, zergatik hain gutxi erabiliak? Horra etorkizuneko erronka aplikazio berrientzat.\nBeste lankide batzuk parte hartuko dute IEB-ren 2007ko edizioan, Gari Araolaza , Jatsu Argarate edo Josu Azpillagak, seguru ni baino garbiago dutela zer esan (1, 2 )\nTechnorati Tags: etorkizuna, ieb07, web20\n« Aurreko 10 elementuak Hurrengo 10 elementuak » 1 2 3 4 5 6 7 ... 37


Zabalik da Kultur Sorkuntza Bekara proiektuak aurkezteko epea - Uztarria (Azpeitia)\nZabalik da Kultur Sorkuntza Bekara proiektuak aurkezteko epea\n2019ko mar. 13a, 13:39\nLaugarren urtez jarri dute martxan egitasmoa, eta sortzaile berriek apirilaren 12ra bitartean izango dute proiektuak Udaleko Herritarren Arreta Zerbitzuan aurkezteko aukera. 16 urtetik gorako herritarrek edozein kultur adierazpidetako proiektuak aurkez ditzakete. 12.000 euro bideratuko dituzte Udalak eta Kultur Mahaiak antolatutako bekaren aurtengo ediziora.\nIaz Sorkuntza Beka jaso zuten proiektuen sortzaileak eta Udaleko nahiz Kultur Mahaiko ordezkariak. Ikusi haundiago | Argazki originala\nAzpeitiko Udalak eta Kultur Mahaiak zabaldu dute dagoeneko Kultur Sorkuntza Bekara proiektuak aurkezteko epea. Laugarren urtez jarri dute martxan egitasmoa, eta sortzaile berriek apirilaren 12ra bitartean izango dute proiektuak Udaleko Herritarren Arreta Zerbitzuan aurkezteko aukera; astelehenetik ostiralera 09:00etatik 14:00etara bitartean, eta larunbatetan, 12:30era bitartean.\nHerritarrek honako agiri hauek aurkeztu beharko dituzte eskaera orriarekin batera:\nEskatzailearen eta/edo ordezkariaren Nortasun Agiriaren kopia.\nKontu korrontearen titularitatea egiaztatuko duen agiria.\nDirulaguntza eskatzen den proiektuaren gaineko azalpen txostena. Proiektu hau ondorengo letra estilo eta neurrian idatzi beharko da: Garamond (12 pt), Times New Roman (12 pt), Courier (12 pt) edo Arial. Gehienez, alde bakar batean idatzitako hamar orrialde izan beharko ditu txostenak.\nCurriculum Vitaea, kultur arloan izandako lan-eskarmentuari mugatutakoa.\nProiektuak hala eskatzen duenean, beharrezkoak izan daitezkeen egilearen eskubideak errespetatuko direla adierazten duen zinpeko aitortza.\nAurkeztutako proiektua lehenagotik eginda ez dagoela adierazten duen zinpeko aitorpena.\nProiektuaren gastuen eta diru sarreren aurrekontu zehatza. Aurrekontua orekatua izango da, hau da, diru sarreren eta gastuen kopuruak berdinak izango dira, eta diru sarreren atalean eskatzen duen bekaren kopurua jarri beharko da.\nAdministrazioarekin Gizarte Segurantzako betebeharrak eta zerga obligazioak egunean daudela egiaztatzea. Eskaria 3.000 eurotik beherakoa bada, nahikoa izango da horri buruzko zinpeko aitorpena aurkeztearekin.\nZinpeko adierazpena, beste diru sarrera batzuk badauden edota beste erakunde batzuetan dirulaguntza eskatu duen adierazten duena.\nEskatzaileak onuradun izateko ezintasun egoerarik ez duela adierazten duen lekukotasuna, ziurtagiria edo, hala badagokio, ardurapeko aitorpena.\n16 urtetik gorako herritarrek aurkeztu ahal izango dituzte proiektuak. Sortzaileek edozein kultur arlotako proiektuak aurkez ditzakete, hala nola musikari, pinturari, eskulturari, literaturari, antzerkiari, zinemari, komikiei, soinuari, ikus-entzunezkoei, dantzari eta abarri lotutakoak. Epaimahaiak hainbat ezaugarri hartuko ditu kontuan proiektuak aukeratzerakoan. Honako hauek, besteak beste: proiektuak kultur arloari egiten dion ekarpena; jendarteko integrazioan duen eragina; estrategikoa izatea; sormena, originaltasuna eta berritasuna; Azpeitiko kultur adierazpenak herritik kanpo ezagutaraztea; balio onuragarriak sustatzea; parte-hartzaileen kopurua; parte-hartzea sustatzea; aktibitate irekia izatea; proiektuaren jarraikortasuna; eta euskararen erabileraren sustapena. Udalak 12.000 euro bideratuko ditu bekaren aurtengo ediziora.\nSorkuntza Beka 2016an jarri zuten martxan Azpeitiko Udalak eta Kultur Mahaiak, kultur sorkuntza bultzatzeko eta sortzaileei beraien obra sortzeko laguntza ekonomikoa emateko xedearekin. Lehen edizio hartan hamar proiektu aurkeztu zituzten herritarrek, eta horietatik bost lagundu zituzten diruz. Aurreneko urtean 6.000 euro bideratu zituzten sortzaile gazteen proiektuak diruz laguntzera, eta 2017an diru partida hura bikoiztu egin zuten. Hala, 2017. urtean 12.000 euro bideratu zituzten Sorkuntza Bekara, eta zortzi proiekturen artean banatu zituzten dirulaguntzak. Iaz ere 12.000 euro bideratu zituzten beketara, eta herritarrek hamabost proiektu proposamen egin zituzten; Udalak horietatik zazpi lagundu zituen diruz.\nAurten ere beketarako diru kopuruari eustea erdietsi dute Udalak eta Kultur Mahaiak. Udalak azaldu duenez, urteotan "fruituak" eman ditu Sorkuntza Bekak; izan ere, sortzaile berriek berek proiektuak martxan jartzeko dituzten beharrei erantzuteko jarri zuten martxan beka. "Jende askok eskatu ohi du laguntza, eta urtez urte bekaren dirulaguntza handituz joan da", azaldu du Udalak lehen urtetik hona bekara bideratu duten diru kopuruari erreparatuta.\nBekaren deialdia honako lotura honetan irakur daiteke, eta oinarriak, berriz, honako honetan.\nUxoa Ibarreta eta Lorea Segurola dantzariak, Euskal Herriko txapeldun\nAreto dantzen txapelketa jokatuko dute bihar Soreasu antzokian\nIgnacio Arakistain azpeitiarraren piano hotsak entzungai, 'Galerak' diskoan\n'Mia y el león blanco' filma ikusgai datozen egunetan Soreasun\nJuan Mari Ibarzabalentzat saria, Nazioarteko Bodegoi Argazki Lehiaketan\nLegen Beltzaren kontzertuaren indarra, bideoan\nMaritxu Etxezabalen margolanak ikusgai, Sanagustinen\nJendetza elkartu dute Udal Liburutegiaren 55. urtemugako ekintzek\nAngelus Apatrida eta Legen Beltza, metala bor-borka Sanagustinen


Berrikuntzako eta Ekintzailetzako Espezializazioko titulu propioa > Izena ematea\nProgramaren pedagogia ereduaren ezaugarriak eta gure ebaluazio sistema direla eta, urte bakoitzean programan parte har dezakeen ikasleen kopurua mugatua da eta onarpen prozesu honen arabera erabakiko da:\nMartxoaren 22tik 26ra: sartzeko eskaera aurkezteko epea Idazkari Orokorrean:\nIkasleen eskaerek osagai hauek izaten dituzte:\nSartzeko eskaera bera (Idazkaritza Orokorrean dago eskura) beteta, eta Idazkaritza Orokorrean entregatu.\nCurriculum vitaea (formatu askea), motibazio gutuna eta bideo-erretratua innovandis@deusto.es helbidera bidali.\nBehin eskabideak jasota, elkarrizketak eta talde dinamikak egiteko epea. Elkarrizketa eta dinamiken egutegiaren berri banan-banan emango zaio doakionari posta elektronikoz edo telefonoz.\nOnarpenerako ondoko elementuak baloratuko dira: curriculum vitaea, motibazio gutuna, hautagaiak bidalitako dokumentazio osagarria, espediente akademikoa, elkarrizketak eta talde dinamikak.\nHautagaitza prozesua amaituta, ebazpena eta jakinarazpen ofiziala egingo du Idazkaritza Orokorrak.\nCampuseko Idazkaritza Orokorrean matrikulatzeko epea (edo auotmatrikula): matrikulatzeko ohiko epean.\nMartxoaren 22tik 26ra: Idazkaritza Orokorrean sartzeko eskaera aurkezteko epea\nApirilaren 16tik aurrera: Elkarrizketak\nMaiatzaren 6an: ikasleei ebazpena jakinaraziko zaie\nIdazkaritza Orokorrean matrikulatzeko epea (edo auotmatrikula): matrikulatzeko ohiko epean


oihanguren » Sailkatu gabe\nArchive for the ‘Sailkatu gabe’ Category\nPosted by oihanguren on Azaroa 22nd, 2011\nBaina zer da Firefox? Firefox Mozilla fundazioak garatutako nabigatzaile askea da. Eta denok ondo ulertzeko, lehenengo azalduko dizuet zer den nabigatzaile bat, zein aukera dauden merkatuan, eta azkenik, Firefox nola instalatu pausoz pauso.\nZer da nabigatzaile bat?\nNabigatzaile bat aplikazio bat da. Aplikazio bat Internet sareko edukiak irakurri, ikusi eta entzun ahal izateko. Izatez, momentu honetan, nabigatzaile bat darabilzu artikulu hau irakurtzeko. Seguruenik, nabigatzaile bat zer den ez badakizu, Microsoft Windowsek defektuz ekartzen duena erabiliko duzu: Internet Explorer. Bai, e urdindun ikono bat duena.\nNabigatzaile desberdinak, gainbegiratua\nMicrosoft konpainiarena nabigatzailerik ezagunena eta erabiliena da, argitaratutako bere bi bertsio kontutan hartzen baditugu. Eta, egia esan, txarrena ere bai. Alde batetik, sareko estandarrak ez ditu batere errespetatzen, eta hori erabiltzaileentzat horren txarra ez den arren, garatzaileentzat amesgaizto bat da. Gainera, dituen segurtasun zulo guztiekin, birusen oso lagun ona da.\nDoako nabigatzaile alternatiboa (baina ez librea). Ezaugarri berriak eta nabigatzeko era berritzaileak sortu izan ditu, eta merkatuaren zati bat lortzera iritsi da.\nAppleren nabigatzailea. Orain arte bizkortasuna izan da bere ezaugarririk nabarmenena, baina atzean gelditzen ari da. Estandarrak behar bezala errespetatzen ditu.\nGoogle makrokonpainiak sortutako nabigatzailea, oraindik oso berde dagoena, nahiz eta sona handia izan duen. Kode irekikoa da, bai, baina… Zure informazio guztia, dena, Googleren eskuetan utzi nahi duzu? Ni ez naiz fido.\nEta azkenik, interesatzen zaiguna: Mozilla Firefox. Nabigatzaile libre hau batez ere oso pertsonalizagarria da. Horrez gain, segurua, bizkorra, eta euskalduna. Nire gomendioa: erabili Firefox. Baditu hobetzeko gauza batzuk, adibidez estandarrak ehuneko ehunean errespetatzea, baina orokorrean onena da.\nMozilla Firefox instalatzea erraza da\nMozillaren nabigatzailea deskargatu eta instalatzea oso erraza da. Jarraitu ondorengo pauso hauek:\nZabaldu nabigatzaile bat eta sartu Mozilla Europe webgunera. Bertan, Firefoxi buruzko informazio mordoa euskaraz izateaz gain, nabigatzailea deskargatzeko lotura daukazu. Egin klik, eta jaitsi fitxategia.\nEgin klik bikoitza deskargatutako fitxategian (instalatzailea), eta sakatu “Jarraitu” instalazioa bukatu arte.\nKitto! Orain hasi zaitezke Firefox erabiltzen.\nUbuntun errazagoa da…\nGehienok ez duzue jakingo Ubuntu zer den ere… baina izen honetara ohitzen joan zaitezten… GNU/Linux sistema eragilearen banaketa bat dela esango dizuet. Zer? Lasai, azalduko dizuet aurrerago, oraingoz ikusi nola instalatzen diren aplikazioak/programak Windowsen baino errazago:\nAplikazioak > Gehitu/Kendu…\nAukeratu Firefox eta sakatu “Aldaketak aplikatu”\nKitto! Interneten instalatzailearen bila aritu beharrik gabe!\nYou (still) rock my world\nPosted by oihanguren on Ekaina 26th, 2009\nPop musikaren erregea hil da.\nHamar mila gauza esango dira gaur, bihar, etzi,… telebistan, irratian, alde guztietan. Nola hil zen esango dute, morbo bila dabiltzanak asez, eta ez dituzte ahaztuko bizitzan zehar egin zituen zorakeriak, izan zituen akusazioak, asmatu diren gezurrak.\nMichael Jackson hil da, poparen erregea joan zaigu, eta ez gaur egun ezagutzen dugun pop musika horrena. Ez dakit nola azaldu, baina ulertu nahi duenak ulertuko du.\nEz dut bere bizitza pertsonala ezagutzen, komunikabideei kontatzea bururatu zaienetik aparte. Oso segurutzat jotzen dute beltza izatetik zurira pasatzeko ebakuntza ugari egin zituela, nahiz eta berak bitiligoa zuela esan, eta pederastia salaketena ere hor dago. Hori ere nik ezin dut ziurtatu (eta komunikabideek ere ez, noski, hala egiten duten arren). Beste zorakeria batzuk bai, argi ikusi ditut, eta badakit jokaera bitxia, okerra ere bazeukala. Baina nola epaituko dut bera, 4 urtetatik ospearen presioa jasan duelarik… eta zer egingo nuke nik bere tokian? Eta zuek?\nBeraz, bere bizitza pertsonala erabat alde batera utzita, interesatzen zaidanarekin, juzkatu dezakedan bakarrarekin, utziko zaituztet: bere lanarekin.\nEta bere lanean, musikan, pop musikan, zalantzarik gabe erregea izan da.\nYou are currently browsing the archives for the Sailkatu gabe category.


Tomas Elgorriaga iheslariaren atxiloketa konponbidearen aurkako erasoa dela salatu du EIPK-k » Herria dugu arnas\n« Jokin Aranalde: “Kontakizun osoa egin behar da, oinarri politikoak mahaian jarrita”\nXabier Makazaga tortura eta gatazkaren konponbideaz »\nTomas Elgorriaga iheslariaren atxiloketa konponbidearen aurkako erasoa dela salatu du EIPK-k\n[2014-11-06] Joan den ostiralean Tomas Elgorriaga Hondarribiko euskal iheslari politikoaren atxiloketa salatu du EIPK-k, eta euskal jendartearen gehiengoaren borondatearen kontrako erasoa dela adierazi.\nOhar honen bidez, Tomas Elgorriaga iheslari politikoaren atxiloketa salatu nahi du Euskal Iheslari Politikoen Kolektiboak.\nEuskal jendartearen gehiengoaren borondatearen kontrako eraso argia dugu Alemanian bizi den Tomas Elgorriaga iheslariaren atxiloketa. Honela, konponbidearen aurkako eraso hau irmoki salatu eta iheslarion aurka modu berezian erabiltzen diren salbuespen neurriak bertan behera utzi behar direla gogoratu nahi dugu.\nLehenetik azkeneraino, gatazkaren ondorio garen euskal iheslari politiko guztiak etxeratzeko metodologia proposatu genuen 2013ko ekainean Biarritzen aurkeztutako bide orrian. Bide honetan, deia luzatu nahi diegu herritar zein eragileei, gatazkaren konponbidearen zein eszenatoki demokratiko baten aldeko dinamika indartzen segitzeko.\n2014ko azaroaren 6ean\nTags: alemania, atxiloketa, elgorriaga, salbuespen neurriak


'Gipuzkoa.eus' berria aurkeztu du Aldundiak, "gizartearen behar berrietara egokitzeko" - Debagoiena - Goiena.eus\n'Gipuzkoa.eus' berria aurkeztu du Aldundiak, "gizartearen behar berrietara egokitzeko"\nJon Berezibar 2016-02-02 09:29\nImanol Lasa diputatua, aurkezpenean.\nAldundiko webgune sarea trinkotu, integratu eta eraberritu egin du Gobernantza eta Gizartearekiko Komunikazio departamenduak. Berregituraketa horretan 192 webgunetan sakabanatuta zeuden zerbitzu eta atalak berregituratu dira hiru helbururekin: gardentasun bermatzea, gertutasun erraztea eta kontuak emateko baliabideak eskaintzea. "Gizartearen behar berrietara begira" egin dira moldaketok, Imanol Lasa diputatuak azaldu duenez.\n"Gobernantza oneko politika berriaren komunikazioa tresna nagusietako bat" izango da webgunea Imanol Lasa, Gobernantza eta Gizartearekiko Komunikazio diputatuak atzo egindako aurkezpenean adierazi zuenez. "Gertutasuna, gardentasuna eta gizartearen behar eta eskakizun berriekiko egokitasuna" nabarmendu zituen foru diputatuak. Horretarako, integrazio eta diseinu lana egin dutela azaldu zuten atzo egindako aurkezpenean.\nGarden eta eskuragarri\nHiru atal nagusi ditu webguneak eta diputatuen agenda jasotzen da horietako baten. Bertan kargudunen joan-etorri, bilera eta egutegiaren berri ematen da, gardentasun helburu horrekin. Hain zuzen, agenda publiko egitea da Transparency International ustelkeria politikoaren aurkako gobernuz besteko erakundeak gardentasunerako aintzat hartzen duen adierazle nagusietako bat eta Lasak berak azpimarratu zuen, aurrerantzean Gipuzkoako Foru Aldundiak bete egingo duela eskakizun hori. Diputatuekin harremanetan jartzeko bideak ere ematen dira atal horretan.\nKontsulta eta gestio guztiak erraztea izan da webgunearen eraldaketaren beste asmo nagusietako bat Gobernantza eta Gizartearekiko Komunikazio diputatuak azaldu zuenez eta helburu horrekin tramiteei dedikatutako atala ere berregituratu dute, hala herritarrei nola enpresa eta elkarteei begira. Menua erabiltzaileek eurek gehien kontsultatutakoen arabera antolatzen da eta, era berean, aukera dago atalik atal bilaketa egiteko.\nHirugarren zutabea Irekia atala da, inkestak zein kontsultak egin eta datuak era irekian emango diren tokia. Webgunea zerbitzu-informazio atalek osatzen dute (eguraldia, zirkulazioa, agenda...) eta horrekin batera Aldundiaren jarduna jarraitu eta egiten diren agerraldi eta aurkezpenen beri emateko, streaming-ak (Internet bidezko zuzeneko emanaldiak) eta ikus-entzunezko material ugari jasotzen dira.


Abeliñe - Pertsona-izenak - EODA\nAvelina (gaztelania), Aveline (frantsesa)\nabeliñe (em.): (fr.) aveline - (2001) GOR.SAL.EIZ , 344\nabeliñe (em.): (gazt.) avelina - (2001) GOR.SAL.EIZ , 339\nabeliñe (em.) - (2001) GOR.SAL.EIZ , 171\nGOR.SAL.EIZ - Euskal izendegia. Ponte izendegia\nEgilea: GORROTXATEGI NIETO, Mikel & SALABERRI ZARATIEGI, Patxi\nTitulua: Euskal izendegia. Ponte izendegia\nArgitaletxea: Euskaltzaindia & Justizia, Lan eta Gizarte gaietako Saila, Eusko Jaurlaritza\nOharrak: Euskaltzaindiko Onomastika Batzordearen zuzendaritzapean eginiko izen zerrenda da, helburu arauemalea duena. Testua Bilbon, Euskaltzaindiaren egoitzan, 2001eko irailaren 14an eta Iruñean, 2001eko urriaren 5ean onartua izan zen eta Euskera agerkarian ere izan zen argitaratua (XLVI (2001-2), 113-1137). Erreferentzietan aipaturiko era bakoitza ageri den liburuko orrialdea ematen da, hala azalpena daramaten izenen zerrenda nagusiari dagozkionak, nola Euskara-erdara hurrenkerako amaierako aurkibideetakoak. Zerrenda hau EODA zerbitzutik jaso eta ECO egitasmoko Patxi Galék egin zuen migrazioa.


Eguzki Irratia - Arrosa\nFrekuentzia: 107.7 Iruñea eta nafarroako beste herri batzuk FM 91.\nEremua: Iruñerria eta beste nafarroako beste herri batzuk.\nTfnoa: (0034) 948-203258\nEguzki irratia Iruñeko irrati libre bat da. 1982. urteko abenduaren 15ean hasi zen uhinetan emititzen. Irrati proiektu autogestionario honek, ez du instituzioen diru laguntzarik jasotzen eta ez du iragarkirik onartzen. Diru iturri nagusia eguzkideak dira, irratiko bazkideak. Eguzkideak dira irratia bizirik irautea ahalbidetzen dutenak.\nIrratiko programazioari dagokienez, Pasealeku eguneroko magazina da irratiaren ardatz, astelehenetik ostiralera, goizeko 10etatik 12etara entzun daitekena. Bestalde, musika estilo desberdinetako irratsaioak daude, informazio internazionala edo borroka sozialak jorratzen dituztenak edo bestelako tematikak dituztenak ere. Programazioa, Arrosa Saretik hartutako irratsaioekin osatzen da.\nInternet bidez ere entzun daiteke egun Eguzki irrati librea, www.eguzki.eus helbidean.\nEguzki irratiko podcastak\nGagarinen eskafandra (24)\nKolpez Kolpe (131)\nMuffin beltzak (53)\nTerritorio libre bakarra (15)


'Streaming' plataformetako edukien %6 gutxienez euskaraz, katalanez edo galegoz izatera behartuko dute legez | Gizartea | Berria\n'Streaming' plataformetako edukien %6 gutxienez euskaraz, katalanez edo galegoz izatera behartuko dute legez\nERCk hitzartu du neurria Espainiako Gobernuarekin, aurrekontuak babestearen trukean. EH Bilduk ere atzo jakinarazi zuen babestuko dituela, besteak beste, ETB3 Nafarroa osoan ematearen truke.\nNetflix Euskaraz ekimenaren agerraldi bat, apirileran, Durangon. / Endika Portillo/Foku Tamaina handiagoan ikusi\n2021eko azaroak 23 17:37\nPedro Sanchezen gobernuak bermatu ditu Espainiako aurrekontuentzako babesak. Atzo EH Bilduk jakinarazi zuen aldeko botoa emango duela, besteak beste, ETB3 2022a amaitu baino lehen Nafarroa osoan ematearen truke. Gaur ERCk lortu du hitzarmena gobernuarekin, eta, akordioa erdiesteko, haiek ere ikus-entzunezkoetan egin dute azpimarra. Madril osatzen ari den ikus-entzunezkoen lege berrian hizkuntza gutxituen aldeko neurri bat izatea bermatu dute subiranistek: legea onartutakoan, streaming plataformetako edukien %6k gutxienez euskaraz, katalanez edo galegoz egon beharko dute.\nERC azkenera arte jardun da negoziatzen, bazekielako bere hamahiru botoak ezinbestekoak zirela aurrekontuak onartzeko. Lortutakoa hala azaldu dute: «Netflixen egongo diren ehun filmetatik 30ek Europan ekoitziak izan beharko dute; horietatik, erdiak, Estatuko hizkuntzan (gazteleraz); horietatik %40, katalanez, euskaraz edo galegoz. Hau da, Europako pelikulen %20k gutxienez katalanez, euskaraz edo galegoz eskuragarri egon beharko dute. Eskaintzen den edukia hizkuntza koofizial batean eskuragarri badago, itzulita edo azpidatzita, eskaintzan gehitu beharko da derrigorrez».\nIaz ere hizkuntza jarri zuen ERCk aurrekontuak onartzeko baldintza gisa. Orduan, hezkuntza legean, eta, orain, ikus-entzunezkoenean.Aurtengo akordioan adostu dituzte azpiegiturei eta inbertsioei buruzko puntu gehiago ere.\n«Plataforma handiak ez uxatzeko», Madrilek pizgarri fiskalak eskainiko dizkie edukiak hizkuntza gutxituetan izateagatik. Sanchezen gobernuak apustu indartsua egin du ikus-entzunezkoen industriaren alde, eta kuotak ekoizle handiak beldurtuko zituen susmoa zuen.\nETB3 eta eskariak\nIkusteko dago ERCk eskuratutakoak zer eragin izango duen Hego Euskal Herrian. Izan ere, legeak hizkuntza gutxien alde egiten du, bai, baina haietatik hiztun gehien dituena katalana da. Eta, gainera, legea onartzeko presio egin dutenak ere katalanak dira. Beraz, aurreikus liteke plataformek hizkuntza horri emango diotela lehentasuna, eta ez euskarari edo galegoari.\nEuskal Herrian, Pantailak Euskaraz plataforma da euskarak streaming plataformetan lekua izan dezan lanean dabilen eragile nagusia. Joan den azaroaren 8an Eusko Legebiltzarrean egin zuten agerraldian eman zituzten egoerari buruzko hainbat datu: euskaldunen %47k kontsumitzen dituzte streaming bidezko plataformak, eta 20-24 urte arteko gazteen %75ek. Baina plataforma horietan zenbat film daude euskaraz? Netflixen, hiru; Disney Plusen, bat ere ez; HBO Maxen, bat ere ez; eta Amazon Prime Videon, bi. Telesailik euskaraz ezin da ikusi horietan guztietan.\nHorregatik, ondorioa argia da taldeko ordezkarien arabera: «Gazteen erreferenteak erdaldunak dira. Zinema aretoetan ere egoera larria da, emanaldien %1 baino ez baitira euskaraz». EITBk sortuko duen plataforma berriak euskara hutsean behar lukeela ere galdegin zuen Pantailak Euskarazek.\nIkusi gehiago: Alex Aginagalde, Pantailak Euskaraz mugimenduaren bozeramailea: «Ezinbestekoa da aisialdian euskara sendo egotea»


PSE EUSKADI: Berriak: Idoia Mendia: “Ezkerreko lidergo bat nahi duten, bizikidetzan sinesten duten eta arazo gehiagoren ordez konponbideak eskatzen dituztenei eskatzen diegu botoa Euskal Sozialistek”\n2020 UZT 10 • #U12 hauteskundeak\nIdoia Mendia: “Ezkerreko lidergo bat nahi duten, bizikidetzan sinesten duten eta arazo gehiagoren ordez konponbideak eskatzen dituztenei eskatzen diegu botoa Euskal Sozialistek”\n• PSE-EEren lehendakarigaiak “liskarretik urrundua eta Pedro Sánchezenarekin lerrokatua" den Eusko Jaurlaritza bat bermatu du kanpainaren itxiera ekitaldian\n• María Jesús Montero Ogasun ministroak azpimarratu du krisitik ezin dela irten “errezeta neoliberal edo nazionalistekin, ez dago etorkizunik horiekin”\nIdoia Mendia PSE-EEren idazkari nagusi eta lehendakarigaiak botoa eskatu die gaur “ezkerreko lidergo bat, politika fidagarri eta zorrotzak, arazo gehiagoren ordez konponbideak nahi dituzten eta bizikidetzan, akordioan eta kooperazioan sinesten duten" euskaldun guztiei. Azpimarratu duenez, “ezker baliagarriarena, ez-nazionalistarena, hots, Alderdi Sozialistaren” boto-papera da horretarako hautatu beharrekoa.\nBotoa eskatu nahi diet ezkerreko lidergo bat nahi duten eta arazo gehiagoren ordez konponbideak eskatzen dituztenei.\n#U12-an zuen boto-papera arrosa eta ukabilarena da.\nInor atzean uzten ez duena.\nSozialisten ordua da!#VotaIdoia #VotaPSE ⁰#12J pic.twitter.com/dXvREzgbj9\n— Idoia Mendia (@IdoiaMendia) July 10, 2020\nIdoia Mendiak kanpainaren itxiera ekitaldian hartu du parte Donostian María Jesús Montero Ogasun ministroarekin batera. Bertan izan dira ere Eneko Andueza eta Gloria Sánchez, hurrenez hurren Gipuzkoako eta Arabako zerrendaburuak. Hitza hartu duenean, Euskal Sozialistek kanpaina hau “euskaldunentzako itxaropen leiho bat" bihurtu dutela azpimarratu du Idoia Mendiak, “hainbat aste konfinaturik eman ondoren, hainbeste gogortasun eta gero, guztiok behar genuelako jakin badela irteera bat, badirela konponbideak". “Eta guk eskaintzen ditugu horiek, liskarretik urrundurik eta Pedro Sánchezen Gobernuarekin lerraturik izango den gobernu bat bermatuz Euskadin”, adierazi du.\nBuruzagi sozialistak hitz eman du alderdiari emandako “boto bakoitza Euskadiren berreraikuntza ekonomiko eta sozialerako baino ez dela izango”. “Sozialistok ez gara ibiliko denbora galtzen, oso argi dugu: boto bakoitza, hauteskunde-txartel bakoitza, eserleku bakoitza Euskadiren berreraikuntza sozial eta ekonomikora zuzenduko da. Boto bakar bat ere, boto-paper bakar bat ere, eserleku sozialista bakar bat ere ez da galduko liskarrean, suminduran edo zatiketan”, esan du.\nAzpimarratu duenez, hauteskunde hauek, aitzitik, “Euskadi aurrera ateratzeko” balio behar dute. “Hauteskundeotan ez daude jokoan independentziak, kontsultak, euskal errepublikak edo gobernu-itunak. Hauteskunde hauetan erabakitzen ditugu nahi dugun osasuna eta hezkuntza eta behar dugun enplegua”, gaineratu du.\nMaría Jesús Montero Ogasun ministroak, bere aldetik, pandemiatik gauza asko ikasi izan dugula esan du, horietatik garrantzitsuenetakoa izanik egoera hauetatik “ezin dela irten errezeta neoliberal edo nazionalistekin, ez dagoela etorkizunik horiekin”. “Esaterako, ikasi dugu osasun-zerbitzu publikoa, unibertsala eta kalitatezkoa dena behar dugula, kalteberenei erantzuna emango diena baina klase ertaina ere hartaz harro egoteko moduan izango dena; eta horrexek ordezkatzen du Alderdi Sozialista, bai baitaki publikoa dena indartu behar dela desberdintasuna areagotu besterik ez duten egiten errezeta austerizidak atzean utzita. Eta, Euskadin, Idoia Mendiak ordezkatzen du proiektu hori”, adierazi du.\nEneko Anduezak Euskadiko herritar aurrerakoei deitu die "hautsontziak ukabil eta arrosaz, herri onentzako itxaropenez bete ditzaten". Esan duenez, “astelehenean hasten da Gobernu indartsu eta egonkorra egiteko ibilbidea, eta botoak behar ditugu horretarako".\nGloria Sánchezek azpimarratu du euskaldunek asko dutela jokoan igandeko hauteskundetan: “konponbideetarako edo tentsioetarako Gobernu bat izatea”. “Tentsioak, ‘zenbat eta okerrago, eta hobeto’renak, Alderdi Popularrarenak, kasu; konpromisoari beldur diotenen tentsioak, Elkarrekin Podemosenak, kasurako; edo identitatea eskubide sozialen aurretik jartzen dutenen tentsioak, abertzaleenak, esaterako. Tentsio horiei aurre egiten, sozialisten konponbideak daude”, esan du amaitzerakoan.


La Polla Recordsek Donostian eman behar zuen kontzertua bertan behera utzi dute\nEusko Jaurlaritzak erdira murriztu du edukiera gune handietan eta antolatzaileek behin betiko suspenditu dute Aguraingo bandak agur esateko asteazken honetan Anoetako belodromoan eskaini behar zuen kontzertua.\nLa Pollaren kontzertu bat. ETBko bideo batetik hartutako irudia\nTabernak 01:00etan itxiko beharko dituzte abenduaren 29tik urtarrilaren 28ra bitartean\nLa Pollaren Gasteizko kontzertuen antolatzaileei isuna jartzea aztertzen ari dira, maskararen erabileragatik\nLast Tour enpresa sustatzaileak bertan behera utzi du La Polla Recordsek asteazken honetan Donostiako Anoeta belodromoan eskaini behar zuen kontzertua, Eusko Jaurlaritzak pandemiari aurre egiteko ezarri dituen neurri murriztaile berrien ondorioz.\nBesteak beste, 5.000 pertsona baino gehiago bildu daitezkeen gune itxietan edukiera % 50era murriztea erabaki dute eta neurri horrek Anoetako belodromoan egin behar zen emanaldiari eragiten dio.\nHasierako planaren arabera, kontzertu hori irailaren 26an eta hipodromoan antolatu behar zuten, baina covid-19aren ondorioz hainbat aldiz atzeratu zuten eta lekuz aldatzea erabaki zuten.\n"Oraingoan, baina, ezin dugu kontzertua gehiago atzeratu, La Pollak ez baitu gehiago joko 2022tik aurrera. Horregatik, eta edukiera baldintzak betetzeko edozein aukera diskriminatzailea izango litzatekeela ikusita, kontzertua bertan behera uztea beste aukerarik ez dugu", adierazi du Last Tourrek ohar batean.\nAntolatzaileek esker ona adierazi diete zaleei denbora luzean zain egoteagatik eta zehaztu dute sarreren dirua automatikoki itzuliko zaiela 60 eguneko epean.\nLa Pollak Gasteizen eman zuen azken kontzertuan polemika piztu zen, txertoen kontrako talde bati agertokira igotzea utzi ziotelako.\nAirean daude datozen asteetarako programatuta dauden kontzertu, antzerki eta kultur ekitaldi asko


Urte sasoiak egitasmoa Euskal Herri osoan urtean zehar egiten diren ospakizun tradizionalak jasotzeko egin da. Herri kantuak, herri tradizinoak, sasoiari lotutako zereginak eta gure bizimodua osatzen daben erritu, ohitura, sineskera eta abar aurkituko ditugu bertan.\nLabayru Ikastegiak eta Ikastolen Elkarteak alkarlanean landu dabe, herri erakundeen babesagaz (Bizkaiko Foru Aldundia, Azkue Fundazioa eta Etxepare Institutua).\nLau urte sasoitan banatuta dago edukia:\nOles ta oles Gabon zikloari jagoko: San Nikolas egunean hasten da, Marijesiak datoz gero, Gabon eta Eguberri, Inozente eguna, Gabon Zahar eta Urtebarri ostean, eta amaitzeko Erregenak.\nHou Pitxu hou! Inauteriei jagoke: Kandelariogaz hasi, San Blas eta Santa Ageda atzean direla. Ostean inauterietako egunak eurak datoz: Basaratoste, Eguen Zuri; Nafarroako inauteriak, Bizkaikoak, Gipuzkoakoak eta Zuberoako maskaradak.\nTxulufrina eta arrosa udaberri-udako jai-ospakizunen bilduma da: Erreginak, San Joan egunaren inguruko ohiturak, neska-mutil gazteen arteko harremanak, ezkontzak, erromeriak, amodiozko kantuak eta Zuberoako pastoralak sartzen dira.\nPinpirin eta Florian udagoieneko kolorez dator, hor batzen dira ahozko literaturaren transmisinoa (kantu barregarriak, ume-kantuak, baladak), bizimodu tradizionaleko lanak (artazuriketak, ikazkintza, linuaren penak, ardaua, txakolina eta sagardoa, txarribodak, burdinolak), eta amaitzeko ehiztariak.\nHerri kantuok abeslari ezagunen ahotsean datoz: Pantxoa eta Peio, Amaia Zubiria, Alex Sardui eta Anje Duhalde hurrenez hurren.\nEuskal kultura ezagutzeko jakin-mina daukan guztiarentzat da egokia. Euskarri guztiak buztartuta dagoz, aurkibidea agirian dago, eta bertatik jo daiteke kantu, azalpen eta bideoetara, nahi dan gaiaren barri izateko.\nOrria lau hizkuntzatan dago: euskara, gaztelania, frantses eta ingelesez.


Azaroko landa pagadiko sumendiak eta gastronomia - Casa Rural Cal Carreter Garrotxa\nHasiera/eskaintza/Azaroko landa pagadiko sumendiak eta gastronomia\nAzaroko landa pagadiko sumendiak eta gastronomia. A casa Rural cal Carreter Turisme Rural us proposem aprofitar un cap de setmana del novembre per gaudir d’uns dels referents més emblemàtics de la natura a la comarca de la Garrotxa, kolore aldaketa eta urtero azaroaren inguruan gure inguruneko izaerari esker ikus dezakegun negurako harrera.\nUna escapada d’un cap de setmana per respirar aire pur i gaudir de la natura, zurekin partekatu nahi dugu l. denborarik onena’ urtetik berrira Cal Carreter. Pentsio erdia gure instalazioekin egotea proposatzen dugu, sukaldea countertops eta Nuria biak gustatu gure gonbidatuak azken hilabeteetan.\nGozatu lagunekin edo bikotearekin udazken honetan gurean baserri ingurune seguruan, aglomeraziorik gabe eta a-rekin segurtasun protokoloa zure eta gure lasaitasunagatik, Naturan eta espazio eroso. proposamen bat eskainiko dugu erdia in.\nto ezagutzeko proposatzen dugu Garrotxa gure batetik xarmangarri l a’ inguruan Garrotxa Sumendi Zone Parke Naturala.\nestandar bikoitza Ostatua. (okupatu bi pertsonak)\nohe / sehaskak\nPRICE PER PERSONA BIKOITZA: 70,00€ (pentsio erdian 1 astean zehar gaua)\nPRICE PER PERSONA BIKOITZA: 146,00€ (pentsio erdian 2 asteburuko gauak)\nAzaroaren 4an, 2021


Doako Munduko Bidalketa - Doako Nazioarteko Bidalketa - WoopShop\nSaskia / د.ا0.00 0\nWoopShop.com harro dago 200 herrialde baino gehiagotan egun egiten diren doako mundu mailako bidalketa zerbitzuak eskaintzeko. Ezerk ez digu gehiago esan nahi gure bezeroei balio eta zerbitzu handia ekartzeak baino. Gure bezero guztien beharrak asetzeko hazten jarraituko dugu, lurreko edozein lekutan aurreikuspenetatik haratago zerbitzua eskainiz.\nTxinan dugun biltegirako paketeak ePacket-ek edo EMS-ek bidaliko dituzte produktuaren pisuaren eta tamainaren arabera. AEBetako biltegitik bidalitako paketeak USPS bidez bidaltzen dira. Hori dela eta, arrazoi logistikoengatik, elementu batzuk paketetan bidaliko dira.\nMundu osoan Bidalketak\nWoopShop-ek pozik dago gure bezeroei 200 + mundu osoko doan bidaltzeko. Hala ere, ezin ditugu bidaltzen dituzten kokapenak. Herrialde horietako batean kokatuta egonez gero, zurekin harremanetan jarriko gara.\nAduana-gastuen gaineko kontrolik ez daukagu. Ez dugu erantzukizunik hartzen ohiturak ordaintzen direnean, artikuluak bidalitakoan, politikak eta inportazioak askoz herrialde batetik bestera aldatzen direlako. Gure produktuak erosiz, pakete bat edo gehiago bidaltzen zaizkizula baimentzen duzu eta zure herrialdera iristean aduanako tasak eskuratu ditzakezu.\nBidalketarako metodoak eta bidalketa epeak\nEskaera guztiak 36 laneguneko epean bidaliko dira. Entregek 7-20 lanegun hartzen dituzte eta kasu gutxitan 30 lanegun.\nkokapena Bidalketa-denbora zenbatetsia\nUnited States 7-20 lanegun\nKanadan, Europan 10-20 lanegun\nAustralia, Zeelanda Berria 10-30 lanegun\nMexiko, Erdialdeko Amerikan, Hego Amerikan 15-30 lanegun\nMezu elektronikoa jasoko duzu zure jarraipen-informazioa duten zure aginduak bidaltzen dituenean, baina bidalketaren jarraipena doan dela eta ez dago erabilgarri. Batzuetan, identifikazioen jarraipena 2-5 lanegun izaten da jarraipen informazioa sisteman eguneratzeko. Informazio gehiago behar baduzu, ez izan zalantzarik eta jar zaitez gurekin harremanetan, eta gure onena egingo dugu laguntzeko.


Aire freskoa desinfektatzeko kutxa klimatizazio sistemarako\nAire freskoa desinfektatzeko kutxa sistemaren ezaugarriak\n(1) Desaktibazio eraginkorra\nHil birusa airean denbora gutxian, birusa kutsatzeko aukera asko murriztuz.\n(2) Ekimen osoa\nEspazio osora arazketa ioi ugari sortzen eta igortzen dira, eta hainbat kutsatzaile kaltegarri aktiboki deskonposatzen dira, hau da, eraginkorra eta integrala.\n(3) Zero kutsadura\nBigarren mailako kutsadurarik eta zero zaratarik ez.\n(4) Fidagarria eta erosoa\n(5) Kalitate handikoa, instalazio eta mantenimendu erosoa\nAplikazioa: bizitegi etxea, bulego txikia, haurreskola, eskola eta beste leku batzuk.\nAirearen kalitatea eraikitzeak funtsezko garrantzia du gure ongizate orokorrean, bai barrualdean igarotzen dugun denbora (% 90), bai eraikinek gure konjizioan, osasunean, produktibitatean eta loaren kalitatean, aire freskoan modu positiboan edo negatiboan eragiteko duten gaitasunagatik. eraikinaren airearen kalitatea sortzen duen faktore garrantzitsuena da.\n2020an, Covid-19 mundu osoko agerraldia dela eta, jendeak gero eta gehiago zaintzen du aire freskoaren kalitatea. Horretarako, produktu berri bat garatu dugu UVC argiarekin eta mediku iragazki fotokatalitikoarekin, germenak / bakterioak aire freskoan hiltzeko, horrela barruko jendeari aire freskoa eta osasuntsua ekartzeko, eskolan, bulegoen eraikinean, ospitalean oso erabilia dena. zinemak, jatetxea, etab.\nSistema honen ezaugarriak\nNola funtzionatzen duen aire freskoa desinfektatzeko kutxak\n* ERV produktu estandarrarekin bat datorren eredu estandarra\n* Neurrira egokitutako modeloa FCU eta AHU kanalizatuekin\nAire freskoa desinfektatzeko kutxa estandarra\nKanalizazioen eskema Aire freskoa desinfektatzeko kutxa estandarra\nEraginkortasun Germizidaren Txostena\nAurreko: Gelako Doitasun Aire girotua (Link-Wind Series)\nHurrengoa: Desinfekzio Funtzioa duten Aire Garbitzaileak\nAire araztegirik onena\nAire purifikatzaile komertziala\nEtxe osoko aire purifikatzailea\nModu bakarreko haizagailua aire freskoa iragazteko sistemak


Irekia Eusko Jaurlaritza - Gobierno Vasco :: Garraio aldaketa otsailaren 1ean Eibar eta Ermua artean, trenbidearen erdibitze lanak direla eta\nGarraio aldaketa otsailaren 1ean Eibar eta…\nEuskotrenek, otsailaren 1ean, garraio aldaketa burutuko du Bilbao-Donostia trenbide lineako Eibar eta Ermua arteko geltokien artean, Amaña eta Ardantza arteko trenbidearen erdibitze lanak direla eta.\nUkitutako trenak hasiera, helmuga, noranzkoa zein izanik ere Ermua-Eibar tartean dabiltzan tren guztiak, zerbitzuaren hasieratik 14:00etara.\nBilbao-Ermua tartean eta Eibar-Donostia tartean, trenak ohi bezala ibiliko dira.\nBilbao-Donostia trenetako bidaiariek trenetik autobusera egingo dute garraio aldaketa Ermuan, eta autobusak helmugaraino eramango ditu. Gero bidaiariak dagozkien autobus geralekuetan jaitsiko dira.\nErrotaberriko, San Lorentzoko, Unibertsitateko eta Ardantzako bidaiariek, jomugaraino eramango dituen autobusa hartuko dute.\nBARIK txartela erabiltzen duten bidaiariek bidaia Ermuan itxi beharko dute.\nDonostia-Bilbao trenetako erabiltzaileek, Eibarren ondorengo geltokietara doazenek, trenetik autobusera egingo dute garraio aldaketa Eibarren eta azken honek helmugaraino eramango ditu, dagozkien autobus geralekuetan utziz.\nArdantzako, Unibertsitateko, San Lorentzoko eta Errotaberriko bidaiariek, jomugaraino eramango dituen autobusa hartuko dute.\nMUGI txartela erabiltzen dutenek bidaia Eibarren itxi behar dute.


TAIA DANSA - ehukultura-bizkaia - EHUkultura - Bizkaia - UPV/EHU\nTAIA DANSA - Dantzaldia\nTailerra eta dantza emanaldia\nTailerra: Abenduak 9-10-11 (16:00-19:30) - Oteiza Aretoan\nTailerraren aurkezpen irekia publikoarentzat: Abenduak 12. 19:00tan Mitxelena Aretoan\nMUGIMENDU TAILERRA: sormen talde lan baten parte hartu eta disfrutatu nahi duten pertsona guztiei zuzenduta. Ez da aurretiko formaziorik behar.\nInformazioa eta izen-ematea: La Fundición - 944753327\nDoako izen-ematea. Beharrezkoa da 3 saioetan eta aurkezpenean parte hartzea.\nDance Generationproiektuak 25 bat interpreteren enkontru bat proposatzen du, parte-hartzaileek edozein adinetakoak izanda (hamar urtetik hasita eta adin mugarik gabe). Hainbat jatorritako 25 parte-hartzaileekTaiat Dansako Meritxell Barberà etaInma Garcíakoreografoekin lan egingo dute, erlazio batzuk jokoan jarriz –iraganaren eta orainaren artekoa, memoriaren eta ekintzaren artekoa, larrialdiaren eta eskarmentuaren artekoa–, eta, nazioarteko topaketa honen fruitu, belaunaldien arteko lan koreografikoa eskainiko diotepublikoari.\nEsperientzia koreografiko honek proposatzen du kontu pare bat auzitan jartzea: gorputzak denboran zehar izaten duen bilakaeraeta gure gizarteak norbanakoak itxuraz, adinaz eta interesez banatzeko duen joera. Ezinbestean mugaz gaindikoa izango da gaurko mihise artistiko aktibo hau, eta zenbait adinetako amateurrekberen ekarpena egingo diote.\nDance Generationproiektuak dantza garaikidearen praktika, sorkuntza eta historiaren inguruansentsibilizatu nahi dupublikoa. Xede horien aldeko apustua egin eta haiek bultzatu nahi ditu.\nKoreografo bien aburuz, esandako ezaugarriak dituen nazioarteko proiektu batek desafio bat dakar dantzaren eta, oro har, artearen egitura konbentzionalenen aurrean,dinamika berrietaranzko irekiera beharrezkoa eraginez, sormen-prozesuak ulertu, partekatu eta gozatzeko.\nMeritxell Barberà eta Inma García\nValentziahirian titulatu ziren Dantza Klasikoan eta Garaikidean, eta beren konpainia–Taiat Dansa–fundatu zuten2003an. Harrezkeroztik, Espainiako, Kataluniako eta Euskal Herriko zenbait leku eta jaialditan aurkeztu dituzte beren lanak: Dansa València, Mercat de les Flors (Bartzelona), Cuarta Pared (Madril), La Casa Encendida (Madril), Festival Internacional Masdanza etaTeatro Guimerá(Kanariar uharteak), Teatro Central (Sevilla), Gaiarre antzokia (Iruñea), Festival Periferias (Huesca), Festival Alter-Arte (Murtzia).\nMuseo-guneetan, beren lanak lan pedagogiko batekin batera ematen dira, eta zentro hauetan aurkeztu dira:Valentziako IVAM eta MuVIM, BartzelonakoMACBA (Museu d’Art Contemporani de Barcelona), Museum of the City of New York, Zaragozako IAACC Pablo Serrano, Sevillako CAAC (Centro Andaluz de Arte Contemporáneo), MalagakoCAC (Centro de Arte Contemporáneo), Bilboko Guggenheim museoaedota Gasteizko Artium museoa. Nazioartean,Frantzia, Alemania, Suitza, Erresuma Batua eta AEBetan aurkeztu dituzte beren lanak.\nInprimatu TAIA DANSA